হিল্ুহ্বস্তেম্ন্ সম্বজাগ্পা্র্া 
হিন্দুধন্মের সার্ববভৌমিকতা! 


মদ্রাজ-নিবাশী স্বদেশী স্বধন্মীবলম্বী বন্ধুগণ, 
হিন্দুধন্ম প্রচারকাধ্যের জন্য আমি যৎকিঞ্চিৎ যাহা 
করিয়াছি, তাহা যে তোমরা আদরের সহিত অন্ুচোদন, 
করিয়াছ, তাহাতে আমি পরম আহলাদিত হইলাম. . 
এই আনন্দ, আমার নিজের এবং সুদুর বিদেশে আম? ' 
প্রচার কাধ্যের ব্যক্তিগত প্রশংসার জন্য নহে । আমার . 
আহলাদের ' কারণ . এই $--তোমরা যে হিন্দুধর্মের 
পুনরুথানে আনন্দিত, তাহাতে ইহাই স্পষ্ট দেখাইতেছে 
যে, যদিও হতভাগ্য ভারতের মস্তকের উপর দিয়া কত- 
বার বৈদেশিক আক্রমণের ঝঞ্চাবাত গিয়াছে, যদিও শত 
শত শতাব্দী ধরিয়া আমাদের নিজেদের উপেক্ষায় এবং. 
আমাদের বিজেতৃগণের অবজ্ঞায় প্রাচীন আর্ধ্যাবর্তের 
মহিমা স্পষ্টই মান হইয়াছে, যদিও শত শত শতাব্দীব্যাগী 
বন্যায় হিন্দুধশ্মরূপ সৌধের অনেকগুলি 'মহিমময় 
অবলন্বনস্ত্ত, অনেক সুন্দর সুন্দর খিলাঁন ও অনেক 


* মীন্রীজ-নিবাসিগণের অভিনন্দন-পত্রের উত্তর ( ১৮৯৪ )। 
২... ১ 


হিন্দুধন্মের নবজাগরণ 


অপূর্ব পার্প্রস্তর ভাপিয়! গিয়াছে, তথাপি উহার ভিত্তি 
অটলভাবে এবং উহার সন্ধিপ্রস্তর অটুটভাবে বিরাজমান ; 
যে আধ্যাত্মিক ভিত্তির উপর হিন্দুজাতির ঈশ্বরভক্তি ও 
সর্ববভুতহিতৈষণারূপ অপূর্বব কীতিস্তস্ত স্থাপিত, তাহা 
পুর্ববব্ অটুট ও অবিচলিত ভাবে বর্তমান। তাহার 
অতি অনুপযুক্ত দাস আমি, ভারতে ও সমগ্র জগতে 
ধাহার বাণী প্রচারের ভার প্রাপ্ত হইয়া ধন্য হইয়াছি, 
তোমরা তাহাকে আদরপুর্ববক গ্রহণ করিয়াছ ; তোমরা 
“তাঁনাদের স্বাভাবিক অন্তনিহিত আধ্যাত্মিক শক্তি বলে 
তাহাতে এবং তাহার উপদেশে সেই মহতী আধ্যাত্মিক 
বন্যার প্রথম অস্ফুট ধ্বনি শুনিয়াছঃ যাহ। নিশ্চিত অনতি- 
দীর্ঘকালে ভারতে ছুদ্দমনীয় বেগে উপস্থিত হইবে, অনস্ত 
শক্তিআোতে বাহ। কিছু ছুর্ববল ও দোবযুক্ত, সব ভাসাইয়! 
দিবে আর হিন্দুজাতির শত শত শতান্দী ধরিয়া নীরব 
সহিষুণতার পুরস্কারস্বরূপ, তাহাদিগকে অতীত হইতেও 
উচ্জ্বলতর গৌরবমুকুটে ভূষিত করিয়া তাহাদের বিধি- 
প্রাপ্য স্বত্ব স্বরূপ, উচ্চপদবীতে উন্নীত করিবে এবং 
সমগ্র মানব জাতির সম্বন্ধে উহার যে কাধ্য অর্থাৎ 
আধ্যাত্মিকপ্রকৃতিসম্পন্ন মানবজাতির বিকাশ, তাহাও 
সম্পাদন করিবে । | 
দাক্ষিণাত্যবাপী তোমাদের নিকট আধ্্যাবর্তবাসিগণ 
২ 


হিন্দুধর্ম্মের সার্ববভৌমিকতা 
বিশেষ খণী, কারণ ভারতে আজ যে সকল শক্তি কাধ্য 
করিতেছে, তাহাদের অধিকাংশেরই মুল দাক্ষিণাত্য। 
শ্রেষ্ঠ ভাম্যকারগণ, যুগপ্রবর্তনকারী আচার্াগণ, যথা 
শঙ্কর, রামানুজ ও মধ্ব, (১) ইহারা সকলেই দাক্ষিণাত্যে 
জন্মিয়াছিলেন। যে মহাত্সা শঙ্করের, নিকট জগতের 
প্রত্যেক অদ্বৈতবাদীই অমোচ্য খণজালে আবদ্ধ ; যে 
মহাত্মা রামানুজের, স্বর্গীয় স্পর্শ, পদদলিত পারিয়াগণকেও 
আলওয়ারে (২) পরিণত করিয়াছিল ; সমগ্র ভারতে 
শক্তিসঞ্চারকাঁরী আধ্যাবর্তের সেই একমাত্র মহাপুরুষ 
শ্রীকুষ্ণচৈতন্যের অনুবস্তিগণও যে মহাত্মা মধ্বের শিষ্যত্ব 
স্বীকার করিয়াছিলেন, তীহাদের সকলেরই জন্মস্থান 
দাক্ষিণাত্য। বর্তমানকালেও বারাণসীধামের শ্রেষ্ঠ গৌরব- 
স্বরূপ মন্দিরসমূহে দাক্ষিণাত্যবাসীরই প্রাধান্য, তোমাদের 
ত্যাগই হিমালয়ের সুদুরবরত্তী চুড়াস্থিত পবিত্র দেবালয়- 


(১) রামাজজ বিশিষ্টাতবাদের প্রতিষ্ঠাতা ও বেদান্তবর্শনের 
উপর ওঁ মতসঙ্গত ব্যাখ্যাধুক্ত শ্ীভাষ্যের রচয়িতা । বিশিষ্টাদৈতবাদ 
মতে চিৎ (জীব) অচিৎ (জড়) ও তাহাদের অন্তরধ্যামী ঈশ্বর এই 
তিন তত্ব আছে। মধ্বাচার্য দ্বৈতবাদের প্রতিষ্ঠাতা। 

(২) দাক্ষিণাত্যের চণ্ডালতুল্য অন্পৃশ্ত নীচ জাতিবিশেষকে 
পাঁরিয়া বলে। আলওয়াঁর শব্দের অর্থ ভক্ত। বিশিষ্টাদৈতবাদী 
ভক্তগণকে আলওয়ার বলে। 


হিন্দুধন্মের নবজাগরণ 


সমুহকে শাসন করিতেছে । অতএব মহাপুরুষগণের 
পুতশোণিতে পুরিতধমনী, তথাবিধ আচাধ্যগণের 
আশীর্ববাদে ধন্তজীবন, তোমরা যে ভগবান্‌ শ্রীরামকৃষ্ণের 
বাণী সর্বব প্রথম বুঝিবে ও আদরপুর্ববক গ্রহণ করিবে, 
তাহাতে বিস্ময়ের বিষয় কি আছে ? 

দাক্ষিণাত্যই চিরদিন বেদবিদ্যার ভাণ্ডার, সুতরাং 
তোমরা! বুঝিবে যে, অজ্ঞ হিন্দুধ্ম্ম-আক্রমণকারী সমা- 
লোচকগণের পুনঃ পুনঃ প্রতিবাদসত্বেও এখনও শ্রুতিই 
(১) হিন্দুধন্মের বিভিন্ন সম্প্রদায়ের মেরুদণ্ড স্বরূপ । 
_ জাতিবিদ্যাবিৎ বা ভাষাতত্ববিৎ পণ্ডিতদিগের নিকট 
বেদের সংহিতা ও ব্রাহ্মণভাগের (২) যতই মূল্য হউক, 
‘অগ্নিমীলে’, “ইযেত্বোর্জেত্বা” ‘শন্নোদেবীরভীষ্টয়ে”, (৩) 


(১) বেদ। 

(২) চতুর্কেদের প্রত্যেকটিতে তিনটি করিয়া অংশ আছে। 

যথা--(ক) ভিন্ন ভিন্ন দেবগণের উদ্দেশ্যে স্তোত্রাত্মক মন্ত্রমুহের 
নাম সংহিতা ; (খ) এই সকল মন্ত্র কোন্‌ যজ্ঞে কিরূপে প্রয়োগ 
করিতে হইবে, তাহার বর্ণাআ্বক বেদভাগের নাম ব্রাহ্মণ ; (গ) 
অরণ্যে খষিগণদ্বার আলোচিত তত্বসমুহের নাম আরণ্যক । 
উপনিষৎসমুহ এই আরণ্যকের অন্তর্গত । 


(৩) এই তিনটি যথাক্রেমে খক্‌, যজুঃ ও অথর্কবেদের প্রথম 
শ্লোকের অংশস্বরূপ । 


নি টি 


২8 
১ 


EE 
প্রভৃতি বৈদিকমন্ত্র উচ্চারণ সহকারে ভিন্ন ভিন্ন: রশ 
বেদীযুক্ত বিভিন্ন যজ্ঞে নানাবিধ আনুতি দ্বার! প্রাপ্য 
ফলসমূহ যতই বাঞ্চনীয় হউক, সমুদয়ই ভোগৈকফল ॥ 
আর কেহই কখন এগুলি মোক্ষজনক বলিয়। তর্কে প্রবৃত্ত 
হয় নাই। সুতরাং আধ্যাত্মিকতা ও মোক্ষমার্গের 
উপদেশক জ্ঞানকাণ্ড, যাহা আরণ্যক বা শ্রর্তিশির 
বলিয়া কথিত হয়, তাহাই ভারতে চিরকাল শ্রেষ্ঠ আসন 
অধিকার করিয়াছে ও চিরকাল করিবে। 

সনাতন ধন্মের নানামতমতান্তররূপ গোলকর্ধাধায় 
দিগ্ত্রান্তঃ একমাত্র যে ধন্মের সার্বজনীন উপযোগিতা, 
তৎপ্রচারিত “অণোরণীয়ান্‌ মহতো মহীয়ান’ ব্রন্ষের 
অবিকল গ্রতিবিল্বস্বরূপ-_পুর্ববভ্রান্তসংস্কারবশবর্তী হইয়া 
তদ্বন্মমন্্রবোধে অক্ষম, জড়বাদসর্ববস্ব জাতির নিকট 
খণসূত্রে প্রাপ্ত আধ্যাত্মিকতার মানদণ্ডাবলন্বনে অন্ধকারে 
অন্বেষণপরায়ণ, আধুনিক হিন্দুযুবক বুথাই তাহার পুর্বব- 
পুরুষগণের ধৰ্ম্ম বুঝিতে চেষ্টা করেন এবং হয় এ চেষ্টা 
একেবারে পরিত্যাগ করিয়া ঘোর অজ্দেয়বাদী হইয়া 
পড়েন অথব স্বাভাবিক ধন্মভাবের প্রেরণায় পশুজীবন- 
যাপনে অসমর্থ হুইয়! প্রাচ্যগন্ধী বিবিধ পাশ্চাত্য জড়- 
বাদের নিধ্যাস অসাবধানে পান করেন এবং শ্রুতির এই 
ভবিষ্যদ্বাণী সফল করেন £-- 
৫ 


হিন্দুধৰ্ম্মের নবজাগরণ 


পরিযন্তি মূঢ়া অন্ধেনৈব নীয়মাঁনা যথান্ধাঃ ৷ (১) 

তাহারাই কেবল বাঁচিয়া যান, যীহাদের আত্মা সদ্‌- 
গুরুর জীবনপ্রদ স্পর্শবলে জাগ্রত হয়। 

ভগবান্‌ ভাষ্যকার (২) ঠিকই বলিয়াছেন, 

দুর্লভং ত্রয়মেবৈতৎ দেবানুগ্রহহেতুকম্‌ । 

মন্ু্যত্বং মুমুক্ষুত্বং মহাপুরুষসংশ্রয়ঃ ॥ (৩) 

পরমাণু দ্বযণুক, ত্রসরেণু প্রভৃতি সম্বন্ধীয় অপূর্বব 
সিদ্ধান্তপ্রসূ বৈশেষিকদের (৪) সুক্ষ বিচাঁরসমুহই হউক, 
অথবা নৈয়ায়িকদের জাতিদ্রব্যগুণসমবায় (৫) প্রভৃতি 

(১) কঠোপনিষদ্‌। অন্ধের দ্বারা নীয়মনি অন্ধের স্তায়ি মূঢ়ের! 
নানা দিকে ঘুরিয়া বেড়ায় । 

(২) শ্রীশঙ্করাচাধ্য ৷ 

(৩) বিবেকচুড়ামণি, ৩। এই তিনটি অতি দুর্লভ, দেবানু- 
গ্রহেই লাভ হইয়া থাকে,_মনুষ্যজন্মলাভ, মোক্ষের প্রবল ইচ্ছা ও 
মহাঁপুরুষের আশ্রয়লাভ । | 

(৪) দ্বণুক--ছুইটি অণুর সম্মিলিত অবস্থা । ভ্রসরেণু তিনটি 
দ্যণুকের সম্মিলিত অবস্থা । (বৈশেষিক) হিন্দুদর্শন প্রধানতঃ ছয়টি 
১। বৈশেষিক--কণাদপ্রণীত, ২। ন্ঠায়-_-গৌতমপ্রণীত, ৩। 
সাংখ্য--কপিল প্রণীত, ৪। যোগ--পতঞ্জলিপ্রণীত।, ৫। পুর্বব- 
মীমাংসা (ইহাতে বৈদিক ক্রিয়াকাঁণ্ডের মীমাংসা আছে )-- 
জৈমিনিপ্রণীত, ৬। বেদান্ত বা ব্যাসস্ত্র-_ব্যাঁস প্রণীত ৷ 

(৫) দ্রব)- স্যারিমতে দ্রব্য নয়টি, যথা)--পৃথিবী, জল, তেজ, 

৬ 


হিন্দুধর্মের সার্ববভৌমিকতা 


বস্তসন্বদ্ধীয় অপূর্ববতর বিচারাবলীই হউক, অথব! 
পরিণামবাদের জনকস্বরূপ সাংখ্যদিগের তদপেক্ষা 
গভীরতর চিন্তাগতিই হউক, অথবা এই বিভিন্নরূপ 
বিশ্লেঘণাবলীর সুপক্ক ফলস্বরূপ ব্যাসসুত্রই হউক, 
মনুষ্যমনের এই সকল বিবিধ সংশ্লেষণ ও বিশ্লেষণের 
একমাত্র ভিত্তি শ্র্তি। এমন কিঃ বৌদ্ধ বা জৈন- 
দিগের দার্শনিক গ্রন্থাবলীতেও শ্রুতির সহায়তা 
পরিত্যক্ত হয় নাই, আর অন্ততঃ কতকগুলি বৌদ্ধ- 
সম্প্রদায়ে এবং জৈনদের অধিকাংশ গ্রন্থে শ্রুতির 
প্রামণ্য সম্পূর্ণরূপে স্বীকৃত হইয়া থাকে ; তবে তাহারা 
শ্রুতির কোন কোন অংশকে ব্রা্ণণগণ কর্তৃক প্রক্ষিপ্ত 
বলিয়া ‘হিংসক’ শ্রুতি আখ্যা দেন-_এবং সেগুলির 
প্রামাণ্য স্বীকার করেন না। বর্তমান কালেও স্বর্গীয় 


বায়ু, আকাঁশ, দিক্‌, কাল, আত্মা ও মন। জাতি-_কতকগুলি 
বস্তুর সাধারণ ধর্ম, যাহা দ্বারা শ্রেণী বিভাগ কর! যাইতে পারে, 
যেমন পশুত্ব, মন্ুম্যত্ব । গুণ-ন্ায় মতে গুণ বলিতে--রূপ, রস; 
গন্ধ, স্পর্শ, সংখ্যা, পরিমিতি, পৃথকত্ব, সংযোগ, বিভাগ, পরত্ব, 
অপরত্ব, বুদ্ধি, সুখ, দুঃখ, ইচ্ছা, দ্বেষ, গুরুত্ব, দ্রবত্ব, সহ, 
স্কার, অদৃষ্ট ও শব্দং এই কয়েকটিকে বুঝায় । সমবায়--যেমন 
ঘটে ও যে মুন্তিকার উহা! নির্মিত, তাহাদের মধ্যে সমবায় 
সম্বন্ধ ৷ 


হিন্দুধণ্মের নবজাগরণ 


মহাত্মা স্বামী দয়ানন্দ সরস্বতীও (১) এতদ্বিধ মত 
পোষণ করিতেন ৷. 

যদি কেহ জিজ্ঞাসা করেন, প্রাচীন ও বর্তমান সমুদয় 
ভারতীয় চিন্তাপ্রণালীর কেন্দ্র কোথায়, যদি কেহ 
নানাবিধ শাখাপ্রশাখাবিশিষ্ট হিন্দুধর্মের প্রকৃত মেরুদণ্ড 
কি, জানিতে চান, তবে অবশ্য ব্যাসসুত্রকেই এই কেন্দ্র, 
এই মেরুদণ্ড বলিয়া প্রদশিত হইবে । 

হিমাঁচলস্থিত অরণ্যানীর হৃদয়স্তন্ধকারী গাজ্তীর্য্যের 
মধ্যে স্বর্ণদীর গভীর ধ্বনিমিশ্রিত অদ্বৈতকেশরীর অস্তি- 
ভাতি-প্রিয়রূপ (২) বজগন্তীর রবই কেহ শ্রবণ করুন, 
অথব! বৃম্দাবনের মনোহর কুঞ্জসমূহে “পিয়া পীতম্‌’ (৩) 
কুজনই শ্রাবণ করুন, বারাণসীধামের মঠসমূহে সাধু 
দিগের গভীর ধ্যানেই যোগদান করুন, অথবা নদীয়া 


(১) আর্ধসমাজের বিখ্যাত প্রতিষ্ঠাতা । ইহার মত 
পঞ্জাবে খুব প্রচলিত । ব্রাঙ্গদের সঙ্গে ইহারা অনেক বিষয়ে 
একমত। | 

(২) অদ্বৈতকেশরী-_-অদ্বৈতবাদরূপ সিংহ অর্থাৎ সর্ধমতশ্রেষ্ 
অদ্বৈতবাদ। অন্তি। ভাঁতি ও প্রিয়-সৎ। চিৎ, আনন্দ । এই 
তিনটি শব্দ পঞ্চদশীতে ব্যবহৃত হইয়াছে । 

(৩) ভাবুক বৈষ্ণবেরা; বুন্দীবনের কুঞ্জমধ্যে বিহঙ্গগণের গীতি- 
মধ্যে এই ধ্বনি শুনিতে পান--অর্থ, রাধাকৃষ্ণ । 

৮ 


হিন্দুধৰ্ম্মের সার্ববভোমিকতা 


বিহারী শ্রীগৌরাঙ্গের ভক্তগণের উন্মাদনৃত্যে যোগদানই 
করুন, বড়গেলে তেঙ্গেলে (১) প্রভৃতি শাখাযুক্ত 
বিশিষ্টা দ্বৈতমতাবলম্ধী আচার্ধযগণের পাদমূলেই উপবেশন 
করুন, অথবা মাধ্ব সম্প্রদায়ের আচাধ্যগণের বাক্যই 
শ্রদ্ধাসকাঁরে শ্রবণ করুন, গৃহী শিখদিগের “ওয়া 
গুরুকি ফতে” (২) রূপ সমরবাণীই শ্রবণ করুন, 
অথবা উদাসী ও নি্মলাদিগের গ্রন্থসাহেবের (৩) 
উপদেশই শ্রবণ করুন, কবীরের সন্ন্যাসী শিশ্তগণকে 
সসাহেব ( 8৪) বলিয়া অভিবাদনই করুন, অথবা 

(১) প্রথমোক্তটি সংস্কৃত ভাষায় রচিত শাঙ্জ অর্থাৎ প্রাচীন 
ব্দে বেদান্ত প্রভৃতি ও আধুনিক শ্রীভাষ্য প্রভৃতিকে অধিক 
প্রামাণ্য জ্ঞান করেন। দ্বিতীয়োক্তেরা দিব্যপ্রবন্ধ নামক তাষিল 
ভাষায় রচিত গ্রন্থের বিশেষ পক্ষপাতী । আরো অনেক অনেক 
বিষয়ে উভয়ের মতভেদ আছে । 

(২) গুরুর জয় হউক। 

(৩) উদ্দাসী ও নিৰ্ম্মলা দুইটি নানকপন্থী সম্প্রদায় । প্রথমটি 
নানাকের পুত্র শ্রটাদ কর্তৃক স্থাপিত) দ্বিতীয়টি গুরুগোবিন্দ 
স্বাপিত। গ্রন্থ সাঁহেব--নাঁনকপন্থীদের ধর্মগ্রন্থ । ইহাতে নানক 
হইতে গুরুগোবিন্দ পর্য্যন্ত দশগুরুর উপদেশ লিখিত আছে। 
শিখেরা এই গ্রন্থকে দেবতার সপ্তায় পূজা করিয়া থাকে । সাহেব 
শব্দের অর্থ মাননীয় । 

(৪) পূজনীয় সাঁধু। 


হিন্দুধন্মের নবজাগরণ 


সখীসন্প্রদায়ের ভজনই শ্রবণ করুনঃ রাজপুতানার 
সংস্কারক দাদুর অদ্ভুত গ্রন্থাবলি বা তাহার শিষ্য রাজা 
স্বন্দরাদাস ও তাহ! হইতে ক্রমশঃ নামিয়া বিচারসাগরের 
বিখ্যাত রচয়িতা নিশ্চলদাসের গ্রন্থই (ভারতে গত 
তিন শতাব্দী ধরিয়া যত গ্রন্থ লিখিত হইয়াছে, সকলের 
অপেক্ষা এই বিচারসাগরপ্রম্থের ভারতীয় জনসমাজে 
প্রভাব অধিক ) পাঠ করুন, এমন কি, আ্ধ্যাবর্তের 
ভাঙ্গীমেথরগণকে তাহাদের লালগুরুর উপদেশ বিবৃত 
করিতেই বলুন, তিনি দেখিবেন, এই আচাধ্যগণ ও 
সমপ্রদায়সমূহ, সকলেই সেই ধর্ম্মপ্রণালীর অনুবর্তী, 
শ্রগতি যাহার প্রামাণ্যগ্রন্থ, গীতা যাহার ভগবন্ধক্ত্‌ বি- 
নিঃশত টীকা, শারীরক ভাষ্য (১) যাহার স্থপ্রণালীবদ্ধ 
বিবৃতি আর পরমহংস পরিব্রাজকাচাধ্যগণ হইতে লাল- 
গুরুর ঘৃণিত মেথর শিষ্যগণ পর্য্যন্ত ভারতের সমুদয় 
বিভিন্ন সম্প্রদায়, যাহার বিভিন্ন বিকাশ । 

অতএব দ্বৈত, বিশিষ্টাদ্বৈত, অদ্বৈত, এবং আরো 
কতকগুলি অনতিগ্রসিদ্ধ ব্যাখ্যাযুক্ত এই প্রস্থানত্রয় (২) 


(১) গ্রীশস্করপ্রণীত বেদান্ত ভাষ্য। 
(২) উপনিষদ্‌, গীতা ও বেদাস্ত। সন্ন্যাসিগণ এই প্রস্থানত্রয় 
শিক্ষা করিতে বাঁধ্য। 
; ১০ 


হিন্দুধশ্মের সার্ববভৌমিকতা 


হিন্দুধন্মের প্রমাণ্য গ্রন্থরূপ, প্রাচীন নারশংসীর (১) 
প্রতিনিধিস্বরূপ পুরাণ উহার উপাখ্যানভাগ এবং বৈদিক 
ব্রাহ্মণভাগের প্রতিনিধিস্বরূপ তন্ত্র উহার কর্মকাণ্ড । 

পুর্বেবাক্ত প্রস্থানত্রয় সকল সম্প্রদায়েরই প্রামাণা গ্রন্থ, 
কিন্তু প্রত্যেক সন্প্রদায়ই পুথক্‌ পৃথক্‌ পুরাণ ও তন্ত্রকে 
প্রমাণস্বরূপে গ্রহণ করিয়া থাকেন। 

আমরা পূর্বেই বলিয়াছি, তন্ত্গুলি বৈদিক কর্ম্ম- 
কাণ্ডেই একটু পরিবর্তিত আকারমাত্র, আর কেহ 
উহাদের সম্বন্ধে হঠাৎ একটা অসন্বন্ধ সিদ্ধান্ত করিবার 
পূর্বেই তাহাকে আমি ব্রাহ্মণ ভাগ, বিশেষতঃ, অধবর্ষয- 
ব্ৰাহ্মণ ভাগের সহিত মিলাইয়| তন্ত্র পাঠ করিতে পরামর্শ 
দিই; তাহা হইলে তিনি দেখিবেন, তন্ত্রে ব্যবহৃত 
অধিকাংশ মন্ত্রই অবিকল ব্ৰাহ্মণ হইতে গৃহীত। 
ভারতবর্ষে তন্ত্রের প্রভাব কিরূপ, জিজ্ঞাসা করিলে বলা 
যাইতে পারে যে, শোৌত ও স্মার্ত কৰ্ম্ম ব্যতীত হিমালয় 
হইতে কন্যাকুমারী পর্যন্ত সমুদয় প্রচলিত কর্ম্মকাণ্ডই 
তন্ত্র হইতে গৃহীত আর উহ! শাক্ত, শৈব, বৈষ্ণব প্রভৃতি 
সকল জম্প্রদশয়েরই উপাসনাপ্রণালীকে নিয়মিত করিয়া 
থাকে । 

অবশ্য, আমি এ কথা বলি ন! যে, সকল হিন্দুই 

(১) সংহিতা 

১১ 


হিন্দুধন্ম্ের নবজাগরণ 
সম্পূর্ণভাবে তাঁহাদের স্বধর্ম্মের এই সকল মূল সম্বন্ধ 
অবগত আছেন। , অনেকে, বিশেষতঃ নিন্নবজে, এই 
সম্প্রদায় ও প্রণালীসমূহের নাম পর্য্যন্ত শুনেন নাই; 
কিন্তু জ্ঞাতসারেই হউক বা অজ্ঞাতসারেই হউক, পূর্ব্বোক্ত 
তিন প্রস্থানের উপদেশামুসারে সকল হিন্দুই 
চলিয়াছেন। 

অপর দিকে, যেখানেই হিন্দী ভাষ! কথিত হয়, তথা- 
কার অতি নীচজাতি পর্য্যন্ত নিন্গবঙ্গের অনেক উচ্চতম 
জাতি হইতে বৈদান্তিক ধর্্মসন্বন্ধে অধিক অভিজ্ঞ । 

ইহার কারণ কি? 

মিথিলাভূমি হইতে নবদ্বীপে আনীত, শিরোমণি, 
গদাধর, জগদীশ প্রভৃতি মনীধিগণের প্রতিভায় সযত্বে 
লালিত ও পরিপুষ্ট, কোন কোন বিষয়ে সমগ্রজগতের 
অন্যান্য সমুদয় প্রণালী হইতে শ্রেষ্ঠ, অপূর্ব স্থৃনিবন্ধ 
বাক্শিল্পে রচিত, তর্কপ্রণালীর বিশ্লেষণম্বরূপ বঙ্গদেশীয় 
্যায়শান্ত্র হিন্দুস্থানের সর্বত্র শ্রদ্ধার সহিত পঠিত হইয়! 
' থাকে। কিন্তু দুঃখের বিবয়, বেদের চচ্চায় বঙ্গবাসীর 
যত ছিল না) এমন ফি, কয়েক বর্ষ মাত্র পূর্বে পতঞ্জলির 
মহাভাষ্য (১) পড়াইতে পারেন, এমন কেহ বঙ্গদেশে 

(১) পাণিনি-ব্যাকরণের ভাষ্য । বেদশিক্ষা করিতে হইলে : 
পাঁণিনির বিশেষ আবশ্যক হইয়া থাকে । 

ছিলেন না বলিলেই হয়। একবার মাত্র এক মহতী 
প্রতিভা সেই “অবচ্ছিন্ন অবচ্ছেদক ( ১) জাল ছেদন 
করিয়া উখিত হইয়াছিলেন__ভগবান্‌ শ্রীকৃষ্ণচৈতন্য । 
একবার মাত্র বঙ্গের আধ্যাত্মিক তন্দ্রা ভাঙ্গিয়াছিল ; কিছু 
দিনের জন্য উহা ভারতের অপরাপর প্রদেশের ধর্শ্ম- 
জীবনের সহভাগী হইয়াছিল । 

একটু বিস্ময়ের বিষয় এই, শ্রীচৈতম্ত একজন 
ভাঁরতীর নিকট সন্ন্যাস লইয়াছিলেন, সুতরাং ভারতী 
(২) ছিলেন বটে, কিন্তু মাধবেন্দ্রপুরীর শিষ্য ঈশ্বরপুরীই 
প্রথম তাহার ধর্ম্মপ্রতিভ!। জাগ্রত করিয়া দেন। 

বোধ হয় যেন পুরীসম্প্রদায় ব্গদেশের আধ্যাত্মিকতা! 
জাগাইতে বিধাতা কর্তৃক নির্দিষ। ভগবান্‌ শ্রীরামকৃষ্ণ 
তোতাপুরীর নিকট সন্ন্যাসাশ্রম গ্রহণ করেন । 

শ্রীচৈতগ্ ব্যাসসূত্রের যে ভাষ্য লিখেন, তাহা হয় 
নষ্ট হইয়াছে, না হয়, এখন পর্য্যন্ত পাওয়া যায় নাই । 
তাহার শিয্যেরা দাক্ষিণাত্যের মাধ্বসন্প্রদায়ের .সহিত 


(১) ন্ায়ে ব্যবহৃত শব্দ্বয়--অবচ্ছিন্ন শব্দের অর্থ বিশিষ্ট) 
যাহা দ্বারা সীমাবদ্ধ করে, অবচ্ছেদকের অর্থ--যে বিশিষ্ট করে। 
(২) শঙ্করাচার্য্যের শিশ্যগণ দশটি সন্ন্যাসী সম্প্রদায় স্থাপন 
করেন। ইহাঁদিগকে দশনামী বলে। যথা, গিরি, পুরী, ভারতী, 
বন, অরণ্য, পর্বত, সাগর, তীর্থ, সরম্থতী, আশ্রম। 

যোগ দিলেন। ক্রমশঃ রূপসনাতন ও জীবগোম্বামী 
প্রভৃতি মহাপুরুঘগণের আসন বাবাজীগণ অধিকার 
করিলেন। তাহাতে শ্রীচৈতন্যের মহান্‌ সম্প্রদায় ক্রমশঃ 
ধ্বংসাভিমুখে যাইতেছিল, কিন্তু আজকাল উহার পুনরভ্যু- 
থানের চিহ্ন দেখা যাইতেছে । আশা করি, উহ! শীঘ্রই 
আপন লুপ্তগৌরব পুনরুদ্ধার করিবে। 

সমুদয় ভারতেই শ্রীচৈতন্যের প্রভাব লক্ষিত হয়। 
যেখানেই লোক ভক্তিমার্গ জানে, সেখানেই তাহার 
বিষয় লোকে আদরপূর্ববক চর্চা করিয়া থাকে ও তাঁহার 
পুজা করিয়া থাকে । আমার বিশ্বাস করিবার অনেক 
কারণ আছে যে, সমুদয় বল্লভাচা্যসম্প্রদায় (১) চৈতন্য 
সম্প্রদায়ের শীখাবিশেষ মাত্র। কিন্তু তাহার তথাকথিত 
বঙ্গীয় শিষ্যগণ জানেন না, তাহার প্রভাব এখনও কিরূপে 
সমগ্র ভারতে কাৰ্য্য করিতেছে । কিরূপেই বা জানিবেন ? 
শিষুগণ গদিয়ান হইয়াছেন, কিন্তু তিনি নগ্রপদে ভারতের 
দ্বারে দ্বারে . বেড়াইয়া আচগ্ডালকে ভগবানের প্রতি 
প্রেমসম্পন্ন হইতে ভিক্ষা করিতেন । 

যে অদ্ভুত ও অশান্ত্রীয় কুলগুরুপ্রথা, বঙ্গদেশ এবং 
অধিক পরিমাণে বঙ্গদেশেই প্রচলিত, তাহাও উহার, 
(১ বৈষ্ণবসম্প্রদায়বিশেষ । বল্লভাচার্য্য বিষ্ণুন্বামীর শিষ্য। 
এই সম্প্রদায় বোদ্বাই অঞ্চলে খুব প্রবল । 

ভারতের অন্যান্য প্রদেশের ধন্মজীবন হইতে পুথক্‌ 
থাকিবার আর একটি কারণ। সর্ববপ্রধান কারণ এই ' 
যে, বঙ্গদেশ এখন পর্যন্ত যাহার! সর্বেবাচ্চ ভারতীয় 
আধ্যাত্মিক সাধনের প্রতিনিধি ও ভাণ্ডারস্বরূপ, সেই . 
মহান্‌ সন্গ্যাসিসম্প্রদায়ের জীবন হইতে কখন শক্তিপ্রাপ্ত 
হয় নাই। 
বঙ্গের উচ্চবর্ণের ত্যাগ ভালবাসেন না, তাহাদের 
ঝৌক ভোগের দিকে । তাহারা কিরূপে আধ্যাত্মিক 
বিষয়ে গভীর অন্তপ্দিষ্টি লাভ করিবেন? 'ত্যাগে- 
নৈকে অম্ৃতত্বমানশুঃ, (১) অন্থপ্রকার কিরূপে সম্ভব 
হইবে ? 
অপর দিকে, সমুদয় হিন্দীভাষী ভারতের মধ্যে 
ক্রমান্বয়ে অনেক ম্বদুরব্যাপিপ্রভাবসম্পন্ন মহা মহা! 
ত্যাগী আচার্ধাগণ বেদান্তের মত প্রতি গৃহে প্রবিষ্ট 
করাইয়। দিয়াছেন। বিশেষতঃ পঞ্জাবকেশরী রণজিৎ 
সিংহের রাজত্বকালে ত্যাগের যে মহিমা প্রচারিত. হয়, 
তাহাতে অতি নিন্সশ্রেণীর লোকেও বেদাস্তদর্শনের 
উচ্চতম উপদেশ পর্য্যন্ত শিক্ষা পাইয়াছে। প্রকৃত গর্বেবের 
সহিত পাঞ্জবী কৃষকবালিক। বলিয়া থাকে তাহার চরকা 
পর্য্যন্ত সোহহং সোহহং ধ্বনি করিতেছে | আর আমি 
(১) একমাত্র ত্যাগের দ্বারাই অমৃতত্ব অর্থাৎ মুক্তিলাভ হয়। 

' হৃযীকেশের (১) জঙ্গলে সন্ন্যাসিবেশধারী মেথরত্যাগী- 
দিগকে বেদান্ত পাঠ করিতে দেখিয়াছি। অনেক 
গর্বিবিত উচ্চবর্ণের লোকও তাহাদের পদতলে বসিয়া 
আনন্দের সহিত উপদেশ প্রাপ্ত হইতে পারেন । কেনই 
বা না করিবেন ? এঅন্ত্যাদপি পরোধণ্মঃ 1 (২) 

অতএব উত্তর পশ্চিমাঞ্চল ও পঞ্জাববাসীরা, বঙ্গদেশ, 
বোন্বাই ও মাদ্রীজের অধিবাসিগণ হুইতে ধর্মবিষয়ে 
অধিক শিক্ষিত। দশনামী, বৈরাগী, পন্থী (৩) প্রভৃতি 
বিভিন্ন সম্প্রদায়ের ত্যাগী পরিব্রাজকগণ প্রত্যেকের 
দ্বারে দ্বারে গিয়া ধন্ম বিলাইতেছেন। মূল্য এক টুক্রা 
রুটিমাত্র। আর তাহাদের মধ্যে অনেকে কি মহৎ 
ও নিঃন্বার্থচরিত্র ! কাটুপন্থী সম্প্রদায়ভুক্ত (ধাঁহারা 
প্রচলিত কোন সম্প্রদায়ের সহিত মিশিতে চান না) 


(১) হরিদ্বার হইতে ১২ মাইল দুরে হিমালয়ের পাদদেশে 
অবস্থিত সাধুদের তপোভূমি। এখানে নানা সম্প্রদারের সাধু 
কুটার বাঁধিয়া বর্ষাকাল ব্যতীত ৮ মাস সাধনভজন শাজপাঠাদি 
করেন। $ | 

(২) নীচব্যাক্তিগণের নিকট হইতেও শ্রেষ্ঠধর্ম্ম গ্রহণ করিবে। 
(.মন্থুসংহিতা )। | 

(৩) বৈষ্ণবসাধুগণকে বৈরাগী বলে। পন্থী, যথা।--কবীর- 
পন্থী; নানকপস্থী প্রভৃতি । 

একজন সন্ন্যাসী আছেন। (১) তিনি উপলক্ষ্য হইয়। 
সমুদয় রাজপুতানায় শত শত বিদ্যালয় ও দাতব্য আশ্রম 
স্থাপন করিয়াছেন। তিনি জঙ্গলের ভিতর হাসপাতাল 
খুলিয়াছেন, হিমালয়ের দুর্গম গিরিনদীর উপরে 
লৌহসেতু নিৰ্ম্মাণ করাইয়াছেন, কিন্তু তিনি কখন মুদ্রা 
স্পর্শ করেন না ; তাহার একখানি কম্বল ছাড়া 
সাংসারিক সম্বল আর কিছুই নাই, এই জন্য তাহাকে 
লোকে কম্‌্লী স্বামী বলিয়া ডাকে--তিনি দ্বারে দ্বারে 
মাধুকরী দ্বারা আহার সংগ্রহ করেন। আমি তাহাকে 
কখন এক বাড়ীতে স্থুলভিক্ষা] করিতে দেখি নাই, পাছে 
গৃহস্থের কোন ক্লেশ হয়। আর এরূপ সাধু তিনি একা 
নহেন, এরূপ শত শত সাধু রহিয়াছেন। তোমরা কি 
মনে কর, যত দিন এই ভূদেবগণ ভারতে জীবিত 
থাকিয়া তাহাদের দেবচরিত্ররূপ ছুর্ভেদ্য প্রাচীর দ্বার! 
সনাতন ধৰ্ম্মকে রক্ষা করিতেছেন, তত দিন এই প্রাচীন 
ধন্মের বিনাশ হইবে ? 

এই দেশে (আমেরিকায় ) পাদরিগণ বৎসরের মধ্যে 
ছয় মাস মাত্র প্রতি রবিবার দুই ঘণ্টা ধর্ম্মপ্রচারের জন্য 
৩০,০০০, ৪০,০০০, ৫০,০০০, এমন কি, ৯০,০০০ টাক] 
পৰ্য্যন্ত বেতন পাইয়া থাকেন। আমেরিকাবাসিগণ 

(১) ইনি ইহার কয়েক বর্ষ পরে দেহরক্ষা করিয়াছেন । 

ar 

তাহাদের ধৰ্ম্মরশ্ষণর জন্য কত লক্ষ লক্ষ মুদ্ৰ! ব্যয় 
করিতেছেন আর বাঙ্গালী যুবকগণ শিক্ষা পাইয়াছেন, 
' কম্‌লি স্বামীর হ্যায় এই সকল দেবতুল্য সম্পূর্ণ নিঃস্বার্থ 
ব্যক্তিগণ অলস ভবঘুরে মাত্র ! 
“মন্তক্তানাঞ্চ যে ভক্তাস্তে মে ভক্ততমা মতাঃ।” (১) ৷ 
একটি চুড়ান্ত দৃষ্টান্ত লও--একজন অতি অজ্ঞ 
বৈরাগীর কথা ধর। তিনিও যখন কোন গ্রামে গমন 
করেন, তিনিও তুলসীদাস (২) বা চৈতম্যচরিতা সত 
হইতে যাহা জানেন, অথবা দাক্ষিণাত্যে হইলে আল- 
ওয়ারদিগের নিকট হইতে যাহা জানেন, তাহা শিখাইতে 
চেষ্টা করেন। ইহা কি কিছু উপকার করা নহে? 
আর এই সমুদয়ের বিনিময়ে তাহার প্রাপ্য এক টুকরা 
রুটি ও একখণ্ড কৌপীন। ইহীদিগকে নির্দয়ভাবে 
সমালোচনা করিবার পূর্বে, ভ্রাতৃগণ» তোমরা চিন্তা 
কর, তোমাদের স্বদেশবাসিগণের জন্য কি করিয়াছ, 
যাহাদের ব্যয়ে তোমরা শিক্ষা পাইয়াছ, যাহাদিগকে 


(১) আদি পুরাণের এক শ্লোকের অংশ । ‘আমার ভক্তের 
যাহারা ভক্ত, তাহারাই আমার শ্রেষ্ঠ ভক্ত, এই আমার মত” । 

(২) স্বনামখ্যাত সাধু। ইহার রচিত রামায়ণ হিন্দস্থানীরা 
অতি ভক্তিপুর্বক পাঠ করিয়া থাকেন । ইহার দৌহাগুলিও অতি 
গভীর উপদেশপুর্ণ । 

শোষণ করিয়া তোমাদের পদগোৌরব রক্ষা করিতে হয়, .. 
ও “বাবাজীগণ কেবল ভবঘুরে মাত্র এই শিক্ষার জন্য 
তোমাদের শিক্ষকগণকে, বেতন দিতে হয়। 

আমাদের কতকগুলি স্বদেশী বঙ্গবাসী হিন্দুধর্মের 
এই পুনরুখানকে হিন্দুধর্মের ‘নূতন বিকাশ’ বলিয়া 
তাহার সমালোচনা করিয়াছেন। তাহার! উহাকে 
‘নূতন’ আখ্যা দিতে পারেন। কারণ, হিন্দুধর্ম সবে 
মাত্র বাঙ্গলা দেশে প্রবেশ করিতেছে ; এখানে এতদিন 
ধৰ্ম্ম বলিতে কেবল আহার বিহার ও বিবাহ-সন্বন্ধীয় 
কতকগুলি দেশাচারমাত্রকেই বুঝাইত । 

রামকৃষ্ণ-শিষ্যগণ হিন্দুধ্ম্মের যে ভাব সমগ্র ভারতে 
প্রচার করিতেছেন, তাহা সৎশান্ত্রের অনুমোদিত কি না, 
এই ক্ষুদ্ৰ পত্রে সেই গুরুতর প্রশ্নের বিচারের স্থান নাই। 
তবে আমি আমার সমালোচকগণকে কতকগুলি সঙ্কেত 
দিব, যাহাতে তাহারা আমাদের মত বুঝিতে অনেক 
সাহায্য পাইবেন ! 

প্রথমতঃ আমি কখন এরূপ তর্ক করি নাই যে, কৃত্তি- 
বাস ও কাশীদাস্বের গ্রন্থ হইতে হিন্দুধর্মের যথার্থ ধারণা 
হইতে পারে, যদিও তাহাদের কথা “অম্বতসমান* এবং 
বাহার! উহা শুনেন, তাহারা “পুণ্যবান্ঠ। হিন্দুধর্ম্ম বুঝিতে 
হইলে বেদ ও দর্শন পড়িতে হুইবে এবং সমুদয় ভারতের 

প্রধান প্রধান ধণন্মাচাধ্য এবং তাহাদের শিষ্যগণের 
উপদেশাবলি জানিতে হইবে । 

ভ্রাতৃগণ, যদি তোমরা গৌতমসুত্র হইতে আরম্ভ 
করিয়া বাৎ্স্তায়ন ভাম্যের আলোকে “আপু” (১) সম্বন্ধে 
তাহার মত পাঠ কর, শবর ও অন্যান্য ভাষ্যকারগণের 
সাহায্যে যদি মীমাংসকগণের মত আলোচনা কর, অলৌ- 
কিক, প্রত্যক্ষ ও আপ্ত সম্বন্ধে এবং সকলেই আপ্ত হইতে 
পারে কিনা এবং এইরূপ আগুদ্িগের বাক্য বলিয়াই যে 
বেদের প্রামাণ্য, এই সকল বিষয়ে তাহাদের মত যদি 
অধ্যয়ন কর, যদি তোমাদের মহীধরকৃত যজুর্বেবদভাষ্ের 
উপক্রমণিক1 দেখিবার অবকাশ থাকে, তবে তাহাতে 
দেখিবে, মানবের আধ্যাত্মিক জীবন ও বেদের নিয়মাবলি 
সম্বন্ধে আরও সুন্দর সুন্দর বিচার আছে। তাহারা তাই 
সিদ্ধান্ত করিয়াছেন, বেদ অনাদি অনন্ত। 

“টির অনাদিত্ব” মত সম্বন্ধে বক্তব্য এই, এ মত, 
কেবল হিন্দুধন্মের নহে, বৌদ্ধ ও জৈনধন্মেরও উহা 
একটি প্রধান ভিত্তি। 

এক্ষণে, ভারতীয় সমুদয় সম্প্রদায়কে মোটামুটি জ্ঞান- 
মাগী বা ভক্তিমার্গী বলিয়া শ্রেণীবদ্ধ কর! যাইতে পারে। 

(১) যিনি পাইয়াছেন-- যিনি আত্মতত্ত্বের সাক্ষাৎ করিয়া- 
ছেন। মনুষ্যত্ঘভাব-সুলভ দুর্বলতাবিমুক্ত পুরুষ । 

ক্রমণিকা পাঠ কর, তবে দেখিবে, তথায় জ্ঞানের 
“নিরপেক্ষতা” সম্পূর্ণভাবে বিচারিত হইয়াছে আর এই 
সিদ্ধান্ত কর! হইয়াছে যে, ব্রহ্মানুভূতি ও মোক্ষ কোনরূপ 
অনুষ্ঠান, মত, বর্ণ জাতি বা সম্প্রদায়ের উপর নির্ভর 
করে না। যে কোন ব্যক্তি সাধনচতুষ্টয়সম্পন্ন, (১) সেই 
ইহার অধিকারী ! সাধনচতুষ্টয় সম্পূর্ণ চিত্তশুদ্ধিকর 
কতকগুলি অনুষ্ঠানমাত্র । 

ভক্তিমার্গসন্বন্ধে বক্তব্য এই, বাঙ্গালী সমালোচকগণও 
বেশ জানেন যে, কতকগুলি ভক্তিমার্গের আচাধ্য 
বলিয়াছেন, মুক্তির জন্য জাতি বা লিঙ্গে কিছু আসিয়। 
যায় না, এমন কি মনুষ্যাজন্ম পর্য্যন্ত আবশ্যক নহে; 
একমাত্র প্রয়োজন- ভক্তি । 


(১) ১1 নিত্যানিত্যবস্তবিবেক- বঙ্গ নিত্য ও জগৎ 
অনিত্য--এই তত্বের বিচার । ২। ইহামুত্রফলভোগবিরধগ--- 
সাংসারিক সুখে ও পাঁরলৌকিক শ্বর্গীদিভোগে বিতৃষ্ণা । ৩। শমাদি 
ষট্সম্পত্তি (ক) শম- চিত্তসংযম (খ) দম-_ইন্দ্রিয়সংযম (গ) উপরি 
সন্যাস ও চিত্তবৃত্তির উপরম (ঘ) তিতিক্ষা-_প্রতীকাঁর ও চিস্তা- 
বিলাপশূন্ত হইয়া সমুদয় ছুঃখসহন (ড) শ্রদ্ধা -_গুরুবেদাস্তবাক্যে 
বিশ্বাস চে) সমাধান-ত্রন্মে চিত্তের একাগ্রতা । ৪। মুমুক্ষুত্ব-_ 
মোক্ষলাভের জন্য প্রবল ইচ্ছা । বে স্থ, ৯মঅ, ১ম পা, ১ম 

জ্ঞান ও ভক্তি সর্বত্র নিরপেক্ষ বলিয়া প্রচারিত 
হইয়াছে। সুতরাং কোন আচাধ্যই এরূপ বলেন নাই 
যে, মুক্তিলাভে কোন বিশেষ মতাবলম্বীর, বিশেষ বর্ণের 
বা বিশেষ জাতির অধিকার । এ বিষয়ে “অন্তরা চাপি 
তু তদ্দষ্টে (১) এই রেদান্তসুত্রের উপর শঙ্কর, রামানুজ 
ও মধ্বকৃত ভাষ্য পাঠ কর। 

সমুদয় উপনিষদ্‌ অধ্যয়ন কর ; এমনকি, সংহিতা 
পর্য্যন্ত অনুসন্ধান কর; কোথাও অন্যান্য ধর্মের হ্যায় 
মোক্ষের সঙ্কীর্ণ ভাব পাইবে না; অপর ধন্মের প্রতি 
সহানুভূতির ভাব সর্বত্রই রহিয়াছে। এমন কি, 
অধ্বধ্যবেদের সংহিতাভাগের চত্বারিংশৎ অধ্যায়ের 
তৃতীয় বা চতুর্থ শ্লোকে আছে,--( যদি আমার ঠিক 
স্মরণ থাকে ) ‘ন বুদ্ধিভেদং জনয়েদজ্ঞানাং কর্ম্মসঙ্গিনাং 1 
(২) এই ভাব হিন্দুধর্মের সর্বত্র রহিয়াছে। ভারতে 
কেহ কি কখন নিজ ইষদেবতা নির্বাচনের জন্য অথবা 


(১) বেদাস্তক্ত্র ৩1৪।৩৬। ইহার অর্থ এই শান্তে দেখা 
যায়, অনেক ব্যক্তি কোন আশ্রমবিশেষ অবলম্বন করিয়াঁও জ্ঞানে 
অধিকারী হইয়াছিলেন। 

(২) গীতাতেও আছে। ওয় অ, ২৬ শ্লোক । অর্থ-যাঁহারা 


-.. কর্মকেই শ্রেষ্ঠ বলিয়া মনে করিয়া কর্ম্মে আসক্ত, দেই অজ্ঞগণকে 


জ্ঞানের কথা বলিয়া জ্ঞানী ব্যক্তি তাহাদের মতি বিচলিত 
করিবেন না। 

হিন্দুধর্মের সার্ববভৌমিকতা 


নাস্তিক বা'আজ্দেয়বাদী হইবার জন্য নিগৃহীত হইয়াছেন, 
যতদিন তিনি সামাজিক নিয়ম মানিয়া চলিয়াছেন ? 
সামাজিক নিয়মভঙ্গাপরাধে সমাজ যে কোন বাক্তিকে 
শাসন করিতে পারেন, কিন্তু কোন ব্যক্তি, এমন 
কি, অতি নীচ পতিত পৰ্য্যন্ত কখন হিন্দুধশ্মমতে 
মুক্তির অনধিকারী নহে। এই দুইটি একসঙ্গে 
মিশাইয়া গোল করিও না। ইহার উদাহরণ দেখ। 
মালাবারে একজন চণগ্ডালকে, একজন উচ্চবর্ণের লোকের 
সঙ্গে এক রাস্তায় চলিতে দেওয়া হয় না, কিন্তু 
সে মুসলমান বা শ্রীশ্চিয়ান হইলে তাহাকে অবাধে 
সর্বত্র যাইতে দেওয়া হয়, আর এই নিয়ম একজন 
হিন্দুরাজার রাজ্যে কত শতাব্দী ধরিয়া রহিয়াছে। 
ইহা একটু অদ্ভুত রকমের বোধ হইতে পারে, কিন্তু 
অতিশয় প্রতিকূল অবস্থার ভিতরও অপরাপর ধর্ম্মের 
প্রতি হিন্দুধন্থের সহানুভূতির ভাব ইহাতে প্রকাশ 
করিতেছে । রর 
হিন্দুধৰ্ম্ম এই এক বিষয়ে জগতের অন্যান্য ধর্ম্ম হইতে 
পৃথক, এই এক ভাব প্রকাশ করিতে সাধুগণ সংস্কৃত- 
ভাষার সমুদয় শব্দরাশি প্রায় নিঃশেবিত করিয়াছেন 
যে, মানুষকে এই জীবনেই ব্রহ্ম উপলব্ধি করিতে হইবে 
আর অদ্বৈতবাদ আর একটু অগ্রসর হইয়া বলেন 

যে, প্রহ্মবিদ্‌ ব্রদ্মেব ভবতি’__আর কথা খুব যুক্তি- 
সঙ্গতও বটে। 
এই মতের ফলস্বরূপ প্রত্যাদদেশের অতি উদার ও 
মহাঁন্‌ মত আসিতেছে ; ইহা শুধু বৈদিক খধিগণ 
বলিয়াছেন, তাহা নহে; শুধু বিছুর, ধন্মব্যাধ (১) ও 
অপরাপর প্রাচীন - মহাপুরুষেরা ইহা! বলিয়াছেন, তাহা 
নহে, কিন্তু সে দিন সেই দাদুপন্থীসম্প্রদায়ভুক্ত ত্যাগী 
নিশ্চলদাসও নির্ভাকভাবে তাহার ‘বিচারসাগর’ গ্রন্থে 
ঘোষণা করিয়াছেন, 
“যো ব্রহ্মবিদ্‌ ওই ব্রহ্ম তাকু বাণী বেদ। 
সংস্কৃত ওঁর ভাঁষামে করত ভ্রমকি ছেদ ॥৮ 
যিনি ব্রহ্মবিৎ, তিনিই ব্রহ্ম ; তাহার বাক্যই বেদ। 
‘স্কৃত অথবা দেশপ্রচলিত যে কোন ভাষায় তিনি বলুন 
না কেন, তাহাতেই লোকের অজ্ঞান দুর হয়। 
অতএব দ্বৈতবাদানুসারে ব্রহ্মকে উপলব্ধি করা এবং 
অদ্বৈতবাদমতে ব্ৰহ্মভাবাপন্ন হওয়াই বেদের সমুদয় 
উপদেশের লক্ষ্য, আর অন্য যে কিছু শিক্ষা বেদে আছে 
তাহা সেই লক্ষ্যে পৌছিবার সোপানমাত্র । আর ভগবান 
ভাষ্যকার শঙ্করাচাধ্যের এই মহিম! যে, তিনি নিজ- 


(১) মহাভারত, বনপর্ব দেখ । 

প্রতিভাবলে ব্যাসের ভাবগুলি অদ্ভুত ভাবে বিবৃত 
করিয়াছেন । 

নিরপেক্ষ সত্যহিসাবে ব্ৰহ্মই একমাত্র সত্য; 
আপেক্ষিক সত্য হিসাবে এই ব্রন্মের বিভিন্ন প্রকাশের 
উপর প্রতিষ্ঠিত ভারতীয় বা  ভারতবহিভূর্ত প্রদেশস্থ 
সমুদায় সম্প্রদায়ই সতা। তবে কোন কোনটি অপর- 
গুলি অপেক্ষা শ্রেষ্ঠ, এই মাত্র । মনে কর, কোন ব্যক্তি 
বরাবর ূর্ধ্যাভিমুখে যাত্রা করিলেন। তীহার প্রতি 
পদবিক্ষেপে তিনি সূর্যের নূতন নুতন দৃশ্য দেখিবেন । 
যতদিন না তিনি প্রকৃত সুর্যের নিকট পঁহুছিতেছেন, 
ততদিন সূর্যের আকার, দৃশ্য ও বর্ণ প্রতিমুহূর্তে নূতন 
হইতে থাকিবে। প্রথমে সূর্যকে তিনি একটি বৃহৎ 
গোলকের হ্যায় দেখিয়াছিলেন । তার পর উহার আকৃতি 
ক্রমশঃ বাদ্ধত হইতেছিল। প্রকৃত সূৰ্য্য বাস্তবিক কখন 
তাহার প্রথমদৃষ্ট গোলকের মত বা তার পর পর দৃষ্ট 
সূর্্যসমূহের ন্যায় নহে। কিন্তু তথাপি ইহা কি সত্য নহে 
যে, সেই যাত্রী বরাবর সুরধ্যই দেখিতেছিলেন, সূ্ধ্য- 
ব্যতীত অপর কিছু দেখেন নাই? এইরূপ, সমুদয় 
সন্প্রদায়ই সত্য ; কোনটি প্রকৃত সূর্যের নিকটতর, 
কোনটি বা দুরতর। সেই প্রকৃত সূর্য্যই আমাদের 
*“একমেবাদ্বিতীয়ম্‌ 1” | 

আর যখন এই সত্য নির্বিবশেষ ব্রনের উপদেষ্টা 
একমাত্র বেদ__অন্যান্য এশ্বরিক ধারণা ধাহারই ক্ষুদ্র ও 
সীমাবদ্ধ দর্শনমাত্র, যখন পসর্বলোকহিতৈবিণী শ্রুতি’ 
সাধকের হাত ধরিয়া ধীরে ধীরে সেই নির্বিবশেষ ব্রন্ষে 
যাইবার সমুদয় সোপানগুলি দিয়া লইয়া যান, আর 
অন্যান্য ধৰ্ম্ম যখন ইহাদের মধ্যে কোন একটি রুদ্ধগতি 
ও স্থিতিশীল সোপান মাত্র, তখন জগতের সমুদয় ধৰ্ম্ম 
এই নামরহিত, সীমারহিত, নিত্য বৈদিক ধর্ম্মের 
অস্তভু ক্ৰ ৷ 

শত শত জীবন ধরিয়া চেষ্টা কর, অনস্তকাল ধরিয়া 
তোমার অন্তরের অন্তস্তল অনুসন্ধান করিয়া দেখ, 
তথাপি এমন কোন মহৎ ধর্ম্মভাব আবিষ্কার করিতে 
পারিবে না, যাহা এই আধ্যাত্মিকতার অনন্ত খনির 
ভিতর পূর্ব হইতেই নিহিত নাই। 

তথাকথিত হিন্দু পৌত্তলিকতাসম্বন্ধে বক্তব্য এই, 
প্রথমে গিয়া দেখ, ইহা কিরূপ ভিন্ন ভিন্ন আকার ধারণ 
করিতেছে; প্রথমে জান গিয়া, উপাসকগণ কোথায় 
প্রথমে উপাসনা করেন, মন্দিরে, প্রতিমায় অথবা 
দেহমদ্দিরে। 
প্রথমে, নিশ্চয় করিয়া জান, তাহার! কি করিতেছে 
--€ শতকর! নিরনববই জনের অধিক নিন্দুকই এ সম্বন্ধে 

সম্পূর্ণ অজ্ঞ ) তখন উহা বেদান্তদর্শনের আলোকে 
আপনিই ব্যাখ্যাত হইয়া বাইবে। 

তথাপি এ কর্্মগুলি অবশ্য কর্তব্য নহে । বরং মনু 
খুলিয়া দেখ__উহা প্রত্যেক বৃদ্ধকে চতুর্ধাশ্রম গ্রহণ 
করিতে আদেশ করিতেছে, আর তাহারা উহা! গ্রহণ 
করুক বা না করুক, তাহাদিগকে সমুদয় কর্ম্ম অবশ্যই 
ত্যাগ করিতে হইবে । 

সর্বত্রই ইহা পুনঃ পুনঃ বল! হইয়াছে যে, এই সমুদয় 
কণ্ম জ্ঞানে সমাপ্ত হয়_-‘জ্ঞানে পরিসমাপ্যতে ৷" (১) 

এই সকল কারণে, অন্যান্য দেশের অনেক ভদ্রলোক 
অপেক্ষা একজন হিন্দুকৃষকণ্ অধিক ধন্মজ্ঞানসম্পন্ন। 
আমার বক্তৃতায় ইউরোপীয় দর্শন ও ধর্ম্মের অনেক 
শব্দ ব্যবহারের জন্য কোন বন্ধু সমালোচনাঁচ্ছলে 
অনুযোগ করিয়াছেন। সংস্কৃত শব্দ ব্যবহার করিতে 
পারিলে আমার পরম আনন্দ হইত। উহা অপেক্ষা 
কৃত সহজ হইত, কারণ সংস্কৃত ভাষাই ধর্ম্মভাব প্রকাশের 
একমাত্র সম্পূর্ণ উপযোগী। কিন্তু বন্ধুটি ভুলিয়া 
গিয়াছিলেন যে, পাশ্চাত্য নরনারীগণ আমার শ্রোতা 
ছিলেন, আর যদিও কোন ভারতীয় শ্রীশ্চিয়ান মিশনারী 
বলিয়াছিলেন যে, হিন্দুরা তাহাদের সংস্কৃত গ্রন্থের অর্থ 

(১) গীতা, ৪র্থ অ, ৩৩ শ্লোক । | 

ভুলিয়া গিয়াছে, মিশনরীগণই উহার অর্থ আবিষ্কার 
করিয়াছেন, তথাপি আমি সেই সমবেত বৃহৎ মিশনারী- 
মণ্ডলীর মধ্যে একজনকে দেখিতে পাইলাম না, যিনি 
সংস্কৃত ভাষার একটি পংক্তি পর্য্যন্ত বুঝেন, কিন্তু তাহাদের 
মধ্যে অনেকে বেদ, বেদান্ত ও হিন্দুধর্শ্মের যাবতীয় পবিত্র 
শান্্রসন্বন্ধে সমালোচনা করিয়া বড় বড় গবেষণাপূর্ণ প্রবন্ধ 
পাঠ করিয়াছিলেন 


আমি কোন ধর্মের বিরোধী, এ কথা সত্য নহে। 
আমি ভারতীয় শ্রীশ্চিয়ান মিশনারীদের বিরোধী এ কথাও 
তন্রপ সত্য নহে তবে আমি আমেরিকায় তাহাদের 
টাকা তুলিবার কতকগুলি উপায়ের প্রতিবাদ করি। 

বালকবালিকার পাঠ্য পুস্তকে অঙ্কিত এ চিত্রগুলির 
অর্থ কি? চিত্রে অঙ্কিত রহিয়াছে, হিন্দুমাতা তাহার 
সন্ভতানগণকে গঙ্গায় কুস্তীরের মুখে নিক্ষেপ করিতেছে । 
জননী কৃষ্ণকায়া, কিন্তু শিশু শেতাঙ্গরূপে অঙ্কিত; 
ইহার উদ্দেশ্য, শিশুগণের প্রতি অধিক সহানুভূতি 
আকর্ষণ ও অধিক টাদাসংগ্রহ। এ ছবিগুলির অর্থ কি? 
একজন পুরুষ তাহার দ্রীকে নিজ হস্তে একটি কান্স্তস্তে 
বাঁধিয়া পুড়াইতেছে--উদ্েশ্য সে ভূত হইয়া তাহার 
স্বামীর শত্রগণকে পীড়ন করিবে? 

বড়বড় রথ রাশিরাশি মন্তুষ্যকে চাপিয়া মারিয়া 

(আমেরিকায় ) ছেলেদের জন্য একখানি রক প্রকা- 
শিত হয়। তাহাতে একজন পাঁদরি ভদ্রলোক তাহার 
কলিকাতা দর্শনের বিবরণ বর্ণন করিয়াছেন। তিনি 
বলেন, তিনি কলিকাতার রাস্তায় একখানি রথ কতক- 
গুলি ধন্মোন্মত্ত ব্যক্তির উপর দিয়া চলিয়া যাইতে 
দেখিয়াছেন। 

মেমফিস নগরে আমি একজন পাদরী ভদ্রলোককে 
প্রচারকালে বলিতে শুনিয়াছি, ভারতের প্রত্যেক 
পল্লীগ্রামে ক্ষুদ্র শিশুদের কঙ্কালপুর্ণ একটি করিয়া পুঞ্ধরিণী 
আছে। 

হিন্দুরা খ্রীষ্টশিষ্যগণের কি করিয়াছেন যে প্রত্যেক 
খীশ্চিয়ান বালকবালিকাঁকেই হিন্দুদিগকে দুষ্ট, হতভাগা 
ও পৃথিবীর মধ্যে ভয়ানক দানব বলিয়া ডাকিতে শিক্ষা 
দেওয়। হয় ? 

বালকবালিকাদের রবিবাসরীয় বিষ্ভালয়ের শিক্ষার 
এক অংশই এই ৪-শ্রীশ্চিয়ান ব্যতীত অপর সকলকে, 
বিশেষতঃ হিন্দুকে দ্বণ। করিতে শিক্ষা দেওয়া, যাহাতে 
তাহারা শৈশবকাল হইতেই মিশনে তাহাদের পয়সা 
টাদা দিতে শিখে । 

সত্যের খাতিরে ন। হইলেও অন্ততঃ তাহাদের সন্তান- 

গণের নীতির খাতিরেও খ্রীশ্চিয়ান মিশনারীগণের আর 
এরূপ ভাবের প্রশ্রয় দেওয়া উচিত নয়। বাঁলক- 
বালিকাগণ যে বড় হইয়া অতি নির্দয় ও নিষ্ঠ,র নরনারীতে 
পরিণত হইবে তাহাতে আর আশ্চর্য্য কি? কোন প্রচারক 
যতই অনন্ত নরকের যন্ত্রণা এবং তথাকার জ্বলমান অগ্নি 
ও গন্ধাকের বর্ণনা! করিতে পারেন, গৌঁড়াদিগের মধ্যে 
তাহার ততই অধিক প্রতিপত্তি হয়। আমার কোন 
বন্ধুর একটি অল্লবয়স্কা দাসীকে “পুনরুণ্থান" সম্প্রদায়ের 
(১) ধৰ্ম্মপ্রচার শ্রবণের ফলস্বরূপ, বাতুলালয়ে পাঠাইতে 
হইয়াছিল। তাহার পক্ষে জ্বলন্ত গন্ধক ও নরকাগ্নির 
মাত্রাটি কিছু অতিরিক্ত হইয়াছিল। 

আবার মাদ্রাজ হইতে প্রকাশিত, হিন্দুধর্ম্মের বিরুদ্ধে 
লিখিত গ্রন্থগুলি দেখ। যদি কোন হিন্দু খীষ্টধর্্মের 
বিরুদ্ধে এরূপ এক পংক্তি লেখেন, তাহা হইলে মিশনারী- 
গণ স্বর্গমত্তা তোলপাড় করিয়া ফেলেন । 

স্বদেশবাঁসিগণ, আমি এই দেশে এক বৎসরের অধিক 
হইল রহিয়াছি। আমি ইহাদের সমাজের প্রায় সকল 
অংশই দেখিয়াছি।' এখন উভয় দেশের তুলনা করিয়া 
তোমাদিগকে বলিতেছি যে, মিশনারীরা জগতে আমা- 
(>) যে সম্প্রদায় খ্ৰীষ্টীয় ধর্মের প্রাচীন ভাব বলিয়া অনুদার 
মতদমূহের পুনঃস্থাপনে প্রয়ানী । আমেরিকার খৃষ্টীয় সম্প্রদায়বিশেষ 

দিগকে যে দৈত্য বলিয়া পরিচয় দেন, আমরা তাহা নহি, 
আর তীাহারাও নিজেদের দেবতা বলিয়া ঘোষণ। 
করিলেও প্রকৃত পক্ষে তাহারা দেবতা নহেন। মিশনারী- 
গণ হিন্দুবিবাহপ্রণালীর দুর্ণীতি, শিশুহত্যা ও অন্যান্য 
দোষের কথা যত কম বলেন, ততই ভাল। এমন অনেক 
দেশ থাকিতে পারে, যথাকার বাস্তবিক চিত্রের সমক্ষে 
মিশনারীগণের অঙ্কিত হিন্দুসমাজের সমুদয় কাল্লনিক 
চিত্র নিশপ্রভ হইয়া যাইবে। কিন্তু বেতনভুক্‌ নিন্দুক 
হওয়া আমার জীবনের লক্ষ্য নহে। হিন্দুসমাজ সম্পূর্ণ 
নির্দোষ, এ দাবী আর কেহ করে করুক আঁমি ত কখন 
করিব না। এই সমাজের যে সকল ক্রটি অথবা .-শত 
শত শতাব্দীব্যাপী ছুর্বিবপাকবশে ইহাতে যে সকল দোষ 
জন্মিয়াছে, তাহার সম্বন্ধে আর কেহই আমা আপেক্ষা 
অধিক জ্ঞাত নন। বৈদেশিক বন্ধুগণ, যদি তোমরা 
যথার্থ সহানুভূতির সঙ্গে সাহায্য করিতে আইস, বিনাশ 
তোমাদের যদি উদ্দেশ্য না হয়, তবে তোমাদের উদ্দেশ্য 
সিদ্ধ হউক, ভগবানের নিকট এই প্রার্থন।। 

কিন্তু যদি, এই অবসন্ন পতিত জাতির মস্তকে 
অনবরত, সময়ে অসময়ে ক্রমাগত গালিবষণ করিয়া 
স্বজাতির নৈতিক শ্রেষ্ঠতা দেখান তোমাদের উদ্দেশ্য 
হয়, তবে আমি স্পষ্টই বলিতে পারি, যদি একটু হ্যায়- 

পরতার সহিত এই তুলনা করা হয়, তবে হিন্দুগণ, 
নীতিপরায়ণ জাতি হিসাবে জগতের অন্যান্য জাতি হইতে 
অনেক শ্রেষ্ঠ আসন পাইবেন। 

ভারতে ধন্মকে কখন ক্ষুত্র গণ্ডির ভিতর আবদ্ধ 
করিয়া রাখা হয় নাই। কোন ব্যক্তিকেই তাহার ইফট- 
দেবতা, সম্প্রদায় বা আচার্য্য মনোনয়নে বাধা দেওয়া 
হয় নাই ; স্থতরাং ধর্মের এখানে যেরূপ উন্নতি হইয়াছিল, 
অন্য কোথাও সেরূপ হইতে পায় নাই। '.. 

অপর দিকে আবার, ধর্ম্মের ভিতর এই নানাভাব 
বিকাশের জন্য একটি স্থিরবিন্দুর আবশ্যক হইল-- 
সমাজ এই অচল বিন্দুরূপে গৃহীত হইল। ইহার 
ফলে সমাজ কঠোরশাসনেপুর্ণ ও একরূপ অচল 
হইয়া দাঁড়াইল। কারণ, স্বাধীনতাই উন্নতির একমাত্র 
সহায়। 

পাশ্চাত্য প্রদেশে কিন্তু সমাজ ছিল বিভিন্নভাব 
বিকাশের ক্ষেত্র এবং স্থির বিন্দু ছিল ধর্ম্ম। প্রতিষ্ঠিত 
চার্চের সহিত একমত, ইউরোপীয় ধর্ম্মের মুলমন্ত্র--এমন 
কি, এখনও তাহাই আছে আর যদি কোন সম্প্রদায় 
প্রচলিত মত হইতে কিছু স্বতন্ত্র্ূপ হইতে যায়, তাহা 
হইলেই তাহাকে শোণিতসাগরের মধ্য দিয়া অতি কষ্টে 
হাটিয়া তবে একটু সুবিধা লাভ করিতে হয়। ইহার 

৩২ 


হিন্দ্ধন্মের সার্ববভৌমিকতা 


ফল হইয়াছে একটি মহৎ সমাজসংহতি, কিন্তু তাহাতে 
যে ধৰ্ম্ম প্রচলিত, তাহা স্থুলতম জড়বাদের উপর কখনও 
উঠে নাই। 

আজ পাশ্চাত্য দেশ আপনার অভাব বুঝিতেছে। 
এখন উন্নত পাশ্চাত্য ঈশ্বরতত্বান্বেষিগণের মুলমন্ত্ 
হইয়াছে--“মানুষের যথার্থ স্বরূপ ও আআ] ।” সংস্কৃত- 
দর্শন অধ্যয়নকারী মাত্রেই জানেন, এ হাওয়া কোথা৷ 
হইতে বহিতেছে, কিন্তু তাহাতে কিছুই আসিয়! যায় 
না যতক্ষণ ইহা নুতন জীবন সঞ্চার করিতেছে । 

ভারতে আবার নুতন নুতন অবস্থার সংঘর্ষে সমীজ- 
সংহতির নবগঠন বিশেষ আবশ্যক হইতেছে । বিগত 
শতাব্দীর তিন-চতুর্থাংশ ধরিয়া ভারত সমাজসংস্কীরসভা 
ও সমাজসংস্কারকে পূর্ণ হইয়াছে। কিন্তু হায়! ইহার 
মধ্যে সকলগুলিই বিফল হইয়াছে । ইহারা সমাজ- 
সংস্কারের রহস্য জানিতেন না। ইহীরা প্রকৃত শিখিবার 
জিনিষ শিখেন নাই। ব্যস্ততীবশতঃ তাহারা আমাদের 
সমাজের যত দোষ, সব ধন্মের ঘাড়ে চাপাইয়াছেন। 
প্রবাদবাক্যে যেমন' আছে, ‘মশা মানতে গালে চড়” 
তেমনি তাহারা সমাজের দোষ সংশোধন করিতে 
গিয়া সমাজকেই একেবারে ধ্বংস করিবার যোগাড় 
করিয়াছিলেন । কিন্তু সৌভাগাক্রমে এ ক্ষেত্রে তাঁহারা 

অটল অচল গাত্রে আঘাত করিয়াছিলেন, শেষে উহার 
প্রতিঘাতবলে নিজেরাই ধ্বংসপ্রাপ্ত হইলেন। যে সকল 
মহামন নিঃস্বার্থ পুরুষ এইরূপ বিপথে চেষ্টায় অকৃতকাৰ্য্য 
হইয়াছেন; সেই সকল ব্যক্তি ধন্য! আমাদের নিশ্চেষ্ট 
সমাজরূপ নিদ্রিত দৈত্যকে জাগরিত করিতে সংক্কা- 
রোম্মত্ততায় এই বৈদ্যুতিক আঘাতের বিশেষ প্রয়োজন 
হইয়াছিল। | 

আমরা ইঁহাদিগকে আশীর্ববচন প্রয়োগ করিয়া 
ইহাদের অভিজ্ঞতা দ্বারা লাভবান্‌ হই আইস। তাহারা 
ইহা শিক্ষা করেন নাই যে, ভিতর হইতে বিকাশ আরম্ভ 
হইয়! বাহিরে তাহার পরিণতি হয়; তাহার! শিক্ষা করেন 
নাই, সমুদয় ক্রমবিকাশ পূর্ববর্তী কোন ক্রমসক্কৌচের 
পুনবিকাশ মাত্র। তাহার! জানিতেন না, বীজ উহার 
চতুঃপাৰ্শ্বস্থ ভূত হইতে উপাদান সংগ্রহ করে বটে, কিন্তু 
নিজের প্রকৃতি অনুযায়ী বৃক্ষ হইয়া থাকে। হিন্দুজাতি 
একেবারে ধ্বংস হইয়া নুতন জাতি যতদিন না 
তাহার স্থান অধিকার করিতেছে, ততদিন সমাজের 
এরূপ বিপ্লবকর সংস্কার সম্ভব নহে। যতই চেষ্টা কর 
না কেন, যতদিন না ভারতের অস্তিত্ব বিলুপ্ত হইতেছে, 
ততদিন ভারত কখন ইউরোপ হইতে পারে না। ৃ 

ভারতের কি অস্তিত্ব বিলুপ্ত হইবে ? সেই ভারত, 

যাহা সমুদয় মহত্ব, নীতি ও আধ্যাত্মিকতার প্রাচীন 
জননী, যে ভূমিতে সাধুগণ বিচরণ করিতেন, যে ভূমিতে 
ঈশ্বরপ্রতিম ব্যক্তিগণ এখনও বাস করিতেছেন? সেই 
গ্রীসীয় সাধু ডায়োজিনিসের* লণ্ডন লইয়া হে ভ্রাতৃগণ, 
এই বিস্তৃত জগতের প্রত্যেক নগর, গ্রাম, অরণ্য অন্বেষণ 
করিতে তোমার পশ্চাৎ পশ্চা যাইতে রাজি আছি, 
অপর স্থানে যদি এরূপ লোক পাও, ত দেখাও । এ 
প্রবাদ ঠিক যে, ফল দেখিয়া গাছ চেনা যায়। ভারতের 
প্রত্যেক আশবৃক্ষের তলে বসিয়া বৃক্ষ হইতে পতিত 
ঝুড়ি ঝুড়ি কীটদফ্ট অপন্ধ আত্ম কুড়াও, ও তাহাদের 
প্রত্যেকটি সম্বন্ধে একশত করিয়া খুব গবেষণাপুর্ণ গ্রন্থ 
রচনা কর। তথাপি তুমি একটি আত্মসন্বন্ধেও সঠিক তৰ্‌ 
লিখিতে পারিবে না। একটি স্থপক, সরস, স্থমিষ্ট আজ 
পাঁড়িয়া তাহার বর্ণনা করিলেই বুঝিব, তুমি আশ্ের 
প্রকৃত গুণ বিদিত হইয়াছ ও তাহার প্রকৃত বর্ণনা 
করিয়াছ। | 

এই ভাবেই এই ঈশ্বরকল্প মানবগণই হিন্দুধর্ম্ম কি, 


* ডায়োজিনিস 'সিনিক সম্প্রদায়তুক্ত একজন মহাত্মা ছিলেন। 
ইহার বিশ্বাস ছিল, জগতে প্রকৃত সাধু ব্যক্তি অতি অল্প। এই 
ভাবটি প্রকাশ করিবার জপন্ত তিনি দিবাভাগে একটি লণ্ঠন 
জবালাইয়া সহর ঘুরিয়া বেড়াইতেন। . 

তাহা প্রকাশ করেন। যে জাতিরূপ বৃক্ষ শত শত 
শতাব্দী ধরিয়া পুষ্ট ও বদ্ধিত, যাহ! সহত্র বর্ষ ধরিয়! 
ঝঞ্চাবাত সা করিয়াও অনন্ত তারুণ্যের অক্ষয় তেজে 
এখনও গৌরবাস্থিত হইয়া দণ্ডায়মান রহিয়াছে, ইহাদের 
জীবন দেখিলেই তাহা স্বরূপ, শক্তি ও গুটনিহিত 
তেজের বিষয় জানা যায়। 

ভারতের কি বিনাশ হুইবে ? তাহা হইলে জগৎ 
হইতে সমুদয় আধ্যাত্মিকতা চলিয়া যাইবে ; চরিত্রের 
মহান্‌ আদর্শ সমুদয় ন্ট হইবে, সমুদয় ধর্মের প্রতি মধুর 
সহানুভূতির ভাব বিনষ্ট হইবে, সমুদয় ভাবুকতা নষ্ট 
হইবে; তাহার স্থলে কাম ও বিলাসিতারূপ দেবদেবীর 
পাশববল ও প্রতিদন্দিতা হইবে_ তাহার পুজাপৃদ্ধতি 
“আর মানবাত্মা হইবেন, তাহার বলি। এরূপ কখন হইতে 
পারে না। কাধ্যশক্তি হইতে সহাশক্তি অনস্তগুণে শ্রেষ্ঠ । 
স্বণাশক্তি হইতে প্রেমশক্তি অনন্তগুণে অধিক শক্তিমান । 
ধাহারা মনে করেন, হিন্দুধর্মের বর্তমান পুনরুণ্খান 
কেবল দেশহিতৈষিতাপ্রবৃত্তির একটি বিকাশমাত্র, 
তাহারা ভ্রান্ত । | 

প্রথমতঃ, আমরা এই অপুর্ব ব্যাপার কিঃ তাহা! 
বুঝিবার চেষ্টা করি আইস । 

ইহা কি আশ্চর্য্য নহে যে, একদিকে যেমন আধুনিক 
বৈজ্ঞানিক গবেষণার প্রবল আক্রমণে পাশ্চাত্য স্বমতান্ধ 
ধ্ম্মনমুহের প্রাচীন ছুর্গসমুহ ধূলিসাৎ হইতেছে 
একদিকে যেমন বর্তমান বিজ্ঞানের হাতুড়ির চোটে 
বিশ্বাস অথবা চার্চসমিতির অধিকাংশের সম্মতিই যাহার 
মূল, সেই সকল ধৰ্ম্মমতরূপ ম্বপাত্রকে গু'ড়াইয়। ছাতু 
করিয়া ফেলিতেছে ; একদিকে যেমন আততায়ী 
আধুনিক চিন্তার ক্রমবদ্ধনশীল স্রোতের সহিত আপনাকে 
মিলাইতে পাশ্চাত্য ধন্মমতসকল কিংকর্তব্যবিমূট হইয়া 
পড়িতেছে ; একদিকে যেমন অপর সমুদয় ধর্ম্মপুস্তকের 
মূলগ্রস্থগুলি হইতে আধুনিক চিন্তার ক্রমবর্ধনশীল 
তাড়নায়, যথাসম্ভব বিস্তৃত ও উদার অর্থ বাহির করিতে 
হইয়াছে, আর তাহাদের অধিকাংশই এ চাপে ভগ্ন হইয়া 
অপ্রয়োজনীয় দ্রব্যের ভাগারে রক্ষিত হইয়াছে; 
একদিকে যেমন অধিকাংশ পাশ্চাত্য চিন্তাশীল ব্যক্তি 
চার্চের সঙ্গে সমুদয় সংশ্রব পরিত্যাগ করিয়া অশাস্তিসাগরে 
ভাসিতেছেন ; অপর দিকে তেমনি যে সকল ধৰ্ম্ম সেই 
বেদরূপ- জ্ঞানের 'মুলপ্রত্রবন হইতে প্রাণপ্রদ জল পান 
করিয়াছে অর্থাৎ হিন্দুধর্ম্ম ও বৌদ্ধধন্মেরর কেবল 
পুনরুত্থান হইতেছে ? 

অশান্ত পাশ্চাত্য নাস্তিক বা অজ্ঞেয়বাদী কেবল 

গীতা বা ধৰ্ম্মপদেই (১) স্বীয় আশ্রয় পাইয়া 
থাকেন। 

অদৃষ্টচক্র ঘুরিয়! গিয়াছে । আর যে হিন্দু নৈরাশ্য। 
শ্রুপরিপ্লুতনেত্রে নিজ বাঁসভবনকে আততায়িপ্রদত্ত 
অগ্নিতে বেষ্টিত দেখিতেছিলেন, তিনি এক্ষণে বর্তমান 
চিন্তার প্রখর আলোকে ধূম অপসারিত হইবার পর 
দেখিতেছেন, তাহার গৃহই একমাত্র নিজ বলে দণ্ডায়মান 
রহিয়াছে আর অপরগুলি সব হয় ধ্বংস হইয়াছে, নয় 
হিন্দু আদর্শ অনুযায়ী পুনর্গঠিত হইতেছে । তিনি 
এক্ষণে তাহার অশ্রুমোচন করিয়াছেন আর দেখিতে 
পাইয়াছেন, যে কুঠার সেই “উদ্ধমূল অধঃশাখ অশ্বথের” 
(২) মূলদেশ কাটিতে চেষ্টা করিয়াছিল, তাহাতে 
বাস্তবিক অন্ত্রচিকিৎসকের ছুরীর কাধ্য করিয়াছে । 

তিনি দেখিতেছেন, তাহার ধন্মরক্ষা করিবার জন্য 
তাহার শাস্ত্রের বিকৃত অর্থ অথবা অন্য কোনরূপ 
কপটতা করিবার আবশ্যকতা নাই। শুধু তাহাই নহে, 
তিনি তাহার শাস্ত্রের নিন্নাঙ্গগুলিকে নিম্মই বলিতে 


(১) বৌদ্ধদের শ্রেষ্ঠ নীতিশান্ত । 

(২) কঠোঁপনিষদ . ও গীতা হইতে ৮ এই 
সংসাররূপ অশ্বখবৃক্ষের মূল উর্দ্ধে (ব্রহ্ম ) আর নিয়ে শাখা প্রশাঁখা, 
গিয়াছে। এখানে হিন্দুধর্মকে বুঝাইতেছে। 

পারেন”, কারণ, তাহা অরুন্ধতীদর্শন্গ্যায়মতে (১) 
নিম্মাধিকারিগণের জন্য বিহিত। সেই প্রাচীন খাষি- 
গণকে ধন্যবাদ, যাহার! এরূপ সর্ববব্যাী, সদাবিস্তারশীল 
ধন্মপ্রণালী আবিষ্কার করিয়াছেন, যাহা! জড়রাজ্যে 
যাহা কিছু আবিষ্কৃত হইয়াছে ও যাহ। কিছু হইবে, সবই 
সাদরে গ্রহণ করিতে পারেন। তিনি সেইগুলিকে নূতন 
ভাবে বুঝিতে শিখিয়াছেন এবং আবিষ্কার করিয়াছেন 
যে, যে সকল আবিষ্ষিয়া প্রত্যেক সীমাবদ্ধ ক্ষুদ্র ধ্্ম- 
সম্প্রদায়ের পক্ষে এত ক্ষতিকর হইয়াছে, তাহা তাহার 
পূর্ববপুরুষগণের ধ্যানলন্ধ তুরীয় ভূমি হইতে আবিষ্কৃত 
সত্যসমূহের-_বুদ্ধি ও ইন্দ্রিয়জ্ঞানের ভূমিতে পুনরাবিষ্কার 
মাত্র । 

এই কারণেই তাহার কিছুই ত্যাগ করিবার আবশ্যক 
নাই অথবা অন্য কোন স্থলে অন্য কিছু খু'জিবার 
জন্য তাহার যাইবার কোন প্রয়োজন নাই। যে অনন্ত 
ভাণ্ডার তিনি উত্তরাধিকারসূত্রে প্রাপ্ত হইয়াছেন, তাহা 

(১) অরুন্ধতী অতি ক্ষুদ্র নক্ষত্রবিশেষ। কাহাকেও এই 
নক্ষত্র দেখাইতে হইলে প্রথমে উহার নিকটবর্তী বৃহৎ কোন 
নক্ষত্রকে দেখাইয়া তাহাতে চক্ষু স্থির হইলে তবে অরুন্ধতী দৃষ্টিগোচর 
হয়। সেইরূপ ধর্মের সুস্মভাব বুঝিতে হইলে প্রথমে স্থুলভাবের 
সাহায্য লইতে হয়। 

৩৯ 


হিন্দুধন্মের নবজাগরণ 


হইতে কিয়দংশ লইয়া নিজ কাজে লাগাইলেই তাহার 
পক্ষে যথেষ্ট হইবে। তাহা তিনি করিতে আরম্ভ 
করিয়াছেন, ক্রমশঃ আরো করিবেন । ইহাই কি বাস্ত- 
বিক এই পুনরুথানের কারণ নহে ? 

বঙ্গীয় যুবকগণ, তোমাদিগকে আমি বিশেষ করিয়া 
আহ্বান করিয়া বলিতেছি,__ 

ভ্রাতুগণ ! লজ্জার বিষয় হইলেও ইহা আমরা জানি 
যে, বৈদেশিকগণ যে সকল প্রকৃত দোষের জন্য হিন্দু- 
জাতিকে নিন্দা করেন, তাহার কারণ আমরা । আমরাই 
ভারতের অন্যান্য জাতির মস্তকে অনেক অনুচিত গালি 
বর্ষণের কারণ। কিন্তু ঈশ্বরকে ধন্যবাদ, আমরা ইহা 
সম্পূর্ণ জানিতে পারিয়াছি আর তাঁহার আশীর্ববাদে আমরা 
শুধু আপনাদিগকেই শুদ্ধ করিব, তাহা নহে, সমুদয় 
ভারতকেই সনাতন ধৰ্ম্ম প্রচারিত আদর্শান্ুসারে জীবন 
গঠন করিতে সাহাধা করিতে পারিব। প্রথমে আইস, 
প্রকৃতি ক্রীতদাসের কপালে সদাই যে ঈর্য্যারপ তিলক 
অঙ্কিত করেন, তাহা মোচন করি। কাহারও প্রতি 
ঈর্ষ্যান্থিত হইও না। সকল শুভকৰ্ম্মানুষ্ঠায়ীকেই সাহায্য 
করিতে সর্ব প্রস্তুত থাঁক। ত্রিলোকের প্রত্যেক: 
জীবের উদ্দেশ্যে শুভেচ্ছা প্রেরণ কর। 

আমাদের ধর্ম্মের এক কেন্দ্রীভূত সত্য-_যাহা হিন্দু, 

বৌদ্ধ, জৈন সকলেরই সাধারণ উত্তরাধিকার সূত্রে প্রাপ্য, 
তাহার উপর দণ্ডায়মান হই আইস | সেই কেন্দ্রীভূত 
সত্য এই মানবাত্মা, অজ, অবিনাশী, সর্বব্যাপী, অনন্ত 
মানবাত্সা, ধাহার মহিম! স্বয়ং বেদ প্রকাশ করিতে অক্ষম, 
যাহার মহিমার সমক্ষে অনন্ত সূর্য্য চন্দ্র তারকা ও 
নীহারময় নক্ষত্রপুঞ্জ বিন্দুতুল্য। প্রত্যেক নরনারী, শুধু 
তাহাই নহে উচ্চতম দেব হইতে তোমাদের পদতলম্থ এ 
কীট পৰ্য্যন্ত সকলেই এ আত্মা, হয় উন্নত, নয় অবনত। 
প্রভেদ--প্রকারগত নহে, পরিমাণগত । | 

আত্মার এই অনন্ত শক্তি, জড়ের উপর প্রয়োগ 
করিলে ভৌতিক উন্নতি হয়, চিন্তার উপর প্রয়োগ 
করিলে মনীষার বিকাশ এবং আপনার উপর প্রয়োগ 
করিলে মানুষকে ঈশ্বর করিয়া তুলে । 

প্রথম আমর! ব্রন্মত্ব লাভ করি আইস, পরে অপরকে 
ব্রহ্ম হইতে সাহায্য করিব। ‘আপনি সিদ্ধ হইয়া অপরকে 
সিদ্ধ হইতে সহায়তা কর,” ইহাই আমাদের মূলমন্ত্র 
হউক। মানুবকে পাপী বলিও না। তাহাকে বল, তুমি 
ব্রদ্ম। যদিও শয়তান কেহ থাকে, তথাপি আমাদের 
্রহ্মকেই স্মরণ করা কর্তব্-_শয়তানকে নহে। | 

যদি গৃহ অন্ধকার থাকে, তবে সর্বদা “অন্ধকার” 
‘অন্ধকার’ বলিয়া দুঃখ প্রকাশ করিলে অন্ধকার দুর হইবে 

না। আলে লইয়া আইস। জানিয়া রাখ যাহা কিছু 
অভাবাত্মক, যাহা কিছু পূর্বববন্তী ভাগগুলিকে ভাঙ্গিয়া 
ফেলিতেই নিযুক্ত, যাহা কিছু কেবল দোবদর্শনাত্মক, তাহা! 
চলিয়া যাইবেই যাইবে ; যাহা কিছু ভাবাত্মক, যাহা! 
কিছু গড়িতে চেষ্টা করে, যাহা কোন একটি সত্য স্থাপন 
করে, তাহাই অবিনাশী তাহাই চিরকাল থাকিবে । এস 
আমরা বলিতে থাকি, “আমরা সৎস্বরূপ, ব্রহ্ম সতন্বরূপ, 
আর আমরাই ব্রহ্ম, শিবোহহং শিবোহহং,_-এই বলিয়া 
অগ্রসর হইয়া যাই, চল। জড় আমাদের লক্ষ্য নহে, 
চৈতন্য । যে কোন বস্তুর নামরূপ আছে, তাহাই 
নামরূপহীন সত্তার অধীন। শ্রুতি বলেন, ইহাই সনাতন 
সত্য । আলোক লইয়া আইস, অন্ধকার আপনি চলিয়া 
যাইবে । বেদাস্তকেশরী গর্জন করুক, শুগালগণ 
তাহাদের গর্ভে পলায়ন করিবে । ভাব চারিদিকে 
' ছড়াইতে থাক ; ফল- যাহা হইবার, হউক | বিভিন্ন 
' রাসায়নিক পদার্থ একত্রে রাখিয়া দাও $ উহাদের মিশ্রণ 
আপনা আপনিই হইবে । আত্মার শক্তির বিকাশ কর ॥ 
উহার শক্তি ভারতের সর্বত্র ছড়াইয়া দাও ; যাহা কিছু 
প্রয়োজন, তাহা আপনা আপনিই আসিবে । 

তোমার আভ্যন্তরিক ব্রন্মভাব পরিস্ফুট কর, সমুদ্রয়ই 
উহার চারিদিকে সামগ্রস্তভাবৈ বিহ্যস্ত হইবে। বেদে 

বর্ণিত ইন্দ্রবিরোচনসংবাদ € ১) স্মরণ কর। উভয়েই 
তাহাদের ত্রহ্মত্বসন্বন্ধে উপদেশ পাইলেন । কিন্তু অস্থুর 
বিরোচন নিজের দেহকেই ব্রহ্ম বলিয়া স্থির করিলেন, 
কিন্তু ইন্দ্র নিজেকে দেবতা বলিয়া বুঝিতে পারিলেন, 
বাস্তবিক আত্মাকেই ব্রহ্ম বলা হইয়াছে। তোমরা 
সেই ইন্দ্রের সন্তান ; তোমরা সেই দেবগণের বংশধর । 
জড় কখন তোমাদের ঈশ্বর হইতে পারে না, দেহ কখন 
তোমাদের ঈশ্বর হইতে পারে না। 

ভারত আবার উঠিবে, কিন্তু জড়ের শক্তিতে নহে, 
চৈতম্যের শক্তিতে, বিনাশের বিজয়পতাকা লইয়৷ নহে, 
শান্তি ও প্রেমের পতাকা লইয়া _-সন্বাসীর বেশসহায়ে। 
অর্থের শক্তিতে নহে ভিক্ষাপাত্রের শক্তিতে । বলিও 
না, তোমরা ছুর্ববল ; বাস্তবিক, সেই আত্মা সর্ববশক্তি- 
মান। রামকুষ্ণের শ্রীচরণের দেবস্পর্শে যে এ কয়েকটি 
মুষ্টিমেয় যুবকদলের অভ্যুদয় হইয়াছে, তাহাদের দিকে 
দৃষ্টিপাত কর। তাহারা আসাম হুইতে সিন্ধু ও হিমালয় 
হইতে কুমারিক! পর্য্যন্ত তাহার উপদেশাম্বত প্রচার 
করিয়াছেন । তীহারা পদব্রজে ২০,০০০ ফুট উর্ধবর্তী 
ভেদ করিয়াছেন। তাহারা চীরধারী হইয়া দ্বারে দ্বারে 
(১) ছান্দোগ্যোপনিষদেঁর শেষাংশ দেখ । 

ভিক্ষা করিয়াছেন। কত অত্যাচার তাহাদের উপর 
দিয়া গিয়াছে__এমন কি, তাহারা পুলিস দ্বারা অনুস্থত 
হইয়া কারাগারে নিক্ষিপ্ত হইয়াছেন, অবশেষে যখন 
গভর্ণমেন্ট তাহাদের নির্দ্দোষিতার বিষয়ে বিশেষরূপ 
প্রমাণ পাইয়াছেন, তখন তাঁহার! মুক্তি লাভ করিয়াছেন । 

এক্ষণে তাহার! বিংশতি জন মাত্র। কালই যেন 
এই সংখ্যা দ্বিসহত্রে পরিণত হয়। হে বঙ্গীয় যুবকবুন্দ 
তোমাদের দেশের জন্য ইহা প্রয়োজন, সমুদয় জগতের 
জন্য ইহা প্রয়োজন। তোমাদের আভ্যন্তরীণ ব্রহ্মশক্তি 
জাগরিত কর; উহা! তোমাদিগকে ক্ষুধাতৃষ্ণা শীত উষ্ণ 
সমুদয় সহা করিতে সমর্থ করিবে। বিলাসপুর্ণ গৃহে 
বসিয়া, সর্বপ্রকার স্খসস্তোগে পরিবেষ্টিত থাকিয়া 
একটু সখের ধর্ম করা অগ্যান্যদেশের পক্ষে শোভা 
পাইতে পারে, কিন্তু ভারতের অস্থিমভ্জায় ইহা 
হইতে উচ্চতর ভাব 'জড়িত। সে সহজেই প্রতারণা 
ধরিয়া ফেলে । তোমাদিগকে ত্যাগ করিতে হইবে। 
মহৎ হও। স্বার্থত্যাগ ব্যতীত কোন মহৎ কাৰ্য্যই 
সাধিত হইতে পারে না। পুরুষ স্বয়ং জগৎস্থষ্টি করিবার 
জন্য আপনার স্বার্থত্যাগ করিলেন, আপনাকে বলি 
দিলেন । তোমরা সর্বপ্রকার আরাম, স্থখস্বচ্ছন্দ নাম 
যশ অথবা! পদ, এমন কি, জীবন পর্য্যন্ত বিসর্জন দিয়া 

মানবরূপ শৃঙ্খলগঠিত এমন একটি সেতু নিশ্মাণ কর, 
যাহার উপর দিয়া লক্ষ লক্ষ লোক এই জীবনসমুদ্র পার 
হইয়৷ যাইতে পারে। | 

সর্বপ্রকার মঙ্গলকর শক্তিকে একত্রীভূত কর। 
তুমি কোন্‌ পতাকার নিন্দে থাকিয়া যাত্রা করিতেছ, সে 
দিকে লক্ষ্য করিও না। তোমার পতাকা নীল, হরিৎ 
বা লোহিত, তাহা গ্রাহ্হ করিও না, কিন্তু সমুদয় রঙ 
মিশাইয়া প্রেমরূপ শ্বেতবর্ণের তীব্র জ্যোতির প্রকাশ 
কর। আমাদের আবশ্যক--কার্য্য করিয়া যাওয়া__-ফল 
যাহা, তাহা আপনা আপনি হইবে। যদি কোন সামা- 
জিক নিয়ম তোমার ব্রহ্গত্বলাভের প্রতিকূল হয়, তাহ! 
আত্মার শক্তির সম্মুখে আর টিকিবে না। আমি ভবিষ্যৎ 
কি হইবে, তাহা! দেখিতে পাইতেছি না, দেখিবার জন্য 
আমার আগ্রহও নাই। কিন্তু আমি যেন দিব্যচক্ষে 
দেখিতেছি যে, আমাদের সেই প্রাচীনা মাতা আবার 
জাগরিতা হইয়াছেন, পূর্ববাপেক্ষা অধিক মহামহিমান্বিতা 
হইয়া পুনর্ববার নবযৌবনশালিনী হইয়া তীহার সিংহাসনে 
বসিয়াছেন। শাস্তি ও আশীর্ববাণী প্রয়োগ সহকারে 
তাহার নাম সমগ্র জগতে ঘোষণা কর । 
| কন্ম ও প্রেমে চিরকাল তোমাদেরি 

বিবেকানন্দ । 


8৫ 


হিন্দুধর্থের ক্রমাভিব্যক্তি * 


‘যখনই ধন্মের গ্লানি ও অধর্ম্মের অভ্যুত্থান হয়, 
তখনই আমি ধৰ্ম্ম পুনঃ .-স্থাপনের জন্য আবিভুূর্ত হই ।” 
হে মহারাজ, এ কথাগুলি পবিত্র গীতাশান্তে সেই সনাতন 
| বাক্য ; এই বাক্য জগতে আধ্যাত্মিক শক্তি- 
পর্মীহের সনাতন উত্থান পতন নিয়মের মূলমন্ত্রন্বরূপ । 

এই সকল পরিবর্তন বার বার নূতন তালে, নুতন 
ছন্দে জগতে প্রকাশিত হইতেছে আর যদিও অন্যান্য 
মহান্‌ পরিবর্তনের ম্যায়, তাহাদের কার্যক্ষেত্রের মধ্যগত 
প্রত্যেক ক্ষুদ্রা ক্ষুদ্রতমী বস্তুর উপর তাহারা প্রভাব 
বিস্তার করিতেছে, তথাপি অনুকুল স্থানেই তাহাদের 
কাধ্যকারিত অধিক প্রকাশ পায়। 

সমষ্টিভাবে যেমন জগতের আদিম অবস্থা ব্রিগুণের 
সাম্যভাব, (এই সাম্যভাবের চ্যুতি ও তাহা পুনঃ- 
প্রাপ্তির জন্য সমুদয় চেষ্টা লইয়াই এই প্রকৃতির বিকাশ 
বা ব্রহ্মাণ্ড ; যতদিন না এই সাম্যাবস্থা পুনরায় আসে, 
ততদিন এই ভাবেই চলিতে থাকে ) বাষ্টিভাবে তেমনি 


* রাজপুতানার অন্তর্গত খেতড়ির মহারাজের অভিনন্দনপত্রের 
উত্তর (১৮৯৫ )। | 

আমাদের এই পৃথিবীতে যতদিন মনুষ্যজাতি বর্তমান 
আকারে থাকিবে, ততদিন এই বৈষম্য ও তাহার নিত্য 
সহচর এই সাম্যলাভের চেষ্টা ছুই পাশাপাশি বিরাজ 
করিবে । তাহাতে সমুদয় পৃথিবীর ভিন্ন ভিন্ন জাতির 
ভিতর, জাতির উপরিভাগগুলির ভিতর ও এমন কি 
প্রত্যেক ব্যক্তিতে ব্যক্তিতে, প্রবল বিশেষত্ব থাকিবে, 
যাহাতে একটি হইতে আর একটি পৃথক্রূপে জানা ' 
যাইবে । 

অতএব নিরপেক্ষভাবে যেন তুলাদণ্ডে পরিমাণ 
করিয়া সকলকে সমান শক্তি প্রদত্ত হইলেও প্রত্যেক 
জাতিই যেন কোন বিশেষ প্রকার শক্তিসংগ্রহ ও 
বিতরণের উপযোগী এক একটি অদ্ভুত যন্তরস্বরূপ আর সেই 
জাতির অন্যান্য অনেক শক্তি থাকিলেও সেই বিশেষ 
শক্তিটিই সেই জাতির বিশেষ লক্ষণরূপে উজ্জ্বলভাবে , 
প্রকাশ পায় । মনুষ্াপ্রকৃতির কোন বিশেষ ভাবের 
বিশেষ বিকাশ ও উদ্দীপনা হইলে, তাহার প্রভাব অল্প: 
বিস্তর সকলেই অনুভব করিলেও যে জাতির উহু 
বিশেষ লক্ষণ এবং সাধারণতঃ যাহাকে কেন্দ্র করিয়াই 
উহা উৎপন্ন হয়, তাহা! সেই জাতির অন্তরের অস্তস্তল 
পর্য্যন্ত আলোড়িত করে । এই কারণেই ধন্মজগতে কোন 
আন্দোলন উপস্থিত হইলে, তাহার ফলে ভারতে অবশ্যই 

নানাপ্রকার গুরুতর পরিবর্তন হইতে থাকিবে, যে 
ভারতরূপ কেন্দ্র হইতে বহুবিস্তৃত ধর্ম্মতরঙ্গসমুহ বারম্বার 
উত্থিত হইয়াছে, কারণ, ধর্মভূমি বলিয়াই ভারতের 
বিশেবত্ব। 

প্রত্যেক ব্যক্তি তাহাকেই কেবল সত্য বলে, যাহা 
তাহার উদ্দেশ্টসিদ্ধির সহায়তা করে। সংসারিক 
ভাবাপন্ন ব্যক্তিগণের নিকট যাহা কিছুর বিনিময়ে টাক] 
হয়, তাহাই সত্য; যাহার বিনিময়ে টাকা হয় না, তাহ 
অসত্য । প্রভুত্ব যাহার আকাঙ্ক্ষা, যাহাতে সকলের 
উপর প্রভুত্ব করিবার বাসন! চরিতার্থ হয়, তাহার নিকট 
তাহাই সত্য, বাকি কিছুই নয়। এইরূপে যাহা কোন 
ব্যক্তির জীবনের বিশেষ প্রিয় আকাজঙ্ক্ষারূপ হৃদয়ধ্বনির 
প্রতিধ্বনি না করে, তাহাতে সে কিছুই দেখিতে পায় 
না। 

যাহাদের একমীত্র লক্ষ্য জীবনের সমুদয় শক্তির 
বিনিময়ে কাঞ্চন, নাম বা অপর কোনরূপ ভোগস্থখের 
অর্জন, যাহাদের নিকট সমরসজ্জায় সভ্জিত সৈম্যদলের 
যুদ্ধযাত্রাই একমাত্র শক্তি বিকাশের লক্ষণ, যাহাদের 
নিকট ইন্দ্রিয়স্খই জীবনের একমাত্র সুখ, তাহাদের 
নিকট ভারত সর্বদাই একটা প্রকাণ্ড মরুর গ্ভায় প্রতীয়- 
মান হইবে ; তাহারা যাহাকে জীবনের বিকাশ বলিয়া 

হিন্ুধৰ্ম্ের ক্রমাভিব্যক্তি ₹ ৫; 
বিবেচনা করে, উহার এক বায়ুপ্রবাহই যেন. আহা টি, 


পক্ষে মৃত্যুন্য রূপ । 

কিন্তু যীহাদের জীবনতৃষ্ণা ইন্দ্রিয়জগতের অতি দুরে 
অবস্থিত অমৃতনদীর সলিলপানে একেবারে মিটিয়া 
গিয়াছে, ধাহাদের আত্মা সর্পের জীর্ণত্বক্মোচনের হ্যায় 
কাম, কাঞ্চন ও যশঃস্পৃহারূপ ত্রিবিধ বন্ধনকে দূরে 
ত্যাগ করিয়াছে, ধীহারা চিত্তস্থৈর্য্যের উন্নত শিখরে 
আরোহণ করিয়া তথা হইতে, ইন্ড্রিযন্ধনে আবদ্ধ 


ব্যক্তিগণ দ্বারা ‘ভোগ’ নামে নির্দিষ্ট মাকাল ফলের 


জন্য নীচজনোচিত কলহ, বিবাদ, দ্বেবহিংসাঁর প্রতি 


প্রীতি ও প্রসন্নতার দৃষ্টি নিক্ষেপ করেন, ধাহাদের সঞ্চিত- 


পুর্ব সৎকর্ম্মের ফলে চক্ষু হইতে অজ্ঞানের আবরণ 
খসিয়া পড়িয়াছে, এবং তাহাদিগকে অসার নামরূপ 
ভেদ করিয়া! প্রকৃত সত্য দর্শনে সমর্থ করিয়াছে, তীহারা 
যেখানেই থাকুন না কেন, আধ্যাত্মিকতার জননী ও 
অনস্তখনি স্বরূপ ভারতবর্ষ তাহাদের নিকট ভিন্নাকারে__ 

মহিমময় উজ্জ্বলতর ভাবেঁ-প্রতীত হয়, ছায়াবাজী- 


প্রায় জগতে ফিনি একমাত্র প্রকৃত সত্তা, তাহার 
অনুসন্ধানপরায়ণ প্রত্যেক ব্যক্তির নিকট উহা! আশার 
আলোকরূপে প্রতীত হয়। 


অধিকাংশ মানবই তখনই শক্তিকে শক্তি বলিয়া 

বুঝিতে পারে, যখন উহা তাহাদের অনুভবের উপযোগী 
হইয়া স্থল আকারে তাহাদের সম্মুখে প্রকাশ পায়। 
তাহাদের নিকট প্রবল সমরোৎতসাহ লুণ্ডনাদিই, খুব 
স্পষ্টতঃ প্রতাক্ষ শক্তির বিকাশ বলিয়া প্রতীত হয়; আর 
যাহা কিছু ঝড়ের মত আসিয়া সম্মুখে যাহা কিছু পায় 
তাহাকেই উল্টিয়| পাল্টিয়া দেখ না, তাহাই তাহাদের 
দৃষ্টিতে মৃত্যুস্বরূপ। সুতরাং শত শত শতাব্দী ধরিয়া 
কোনরূপ বাধা দিবার চেষ্টাশূহ্য হইয়া বিদেশী বিজেতৃ- 
গণের পদতলে পতিত, একতাহীন, স্বদেশহিতৈষণ' 
লেশশৃন্য ভারতবর্ষ তাহাদের নিকট গলিত অস্থিপূর্ণ ভূমি 
বলিয়া, প্রাণহীন পচনশীল পদার্থরাশি বলিয়া! প্রতীত, 
হইবে । 

কথিত হয় যে, যোগ্যতমই কেবল জীবনসংগ্রামে 
জয়ী হইয়া থাকে । তবে সাধারণ ধারণানুসারে যে 
জাতি সর্ববজাতির মধ্যে অযোগ্যতম, সে জাতি দারুণ 
জাতীয় ছুর্ভাগ্যচক্রে নিম্পেষিত হইলেও কেন তাহার 
বিনাশের কিছুমাত্র চিহ্ন দেখা যাইতেছে না? তথা 
কথিত বীর্ধ্শালী ও কর্ম্মপরায়ণ জাতিসমুহের শক্তি 
যেমন একদিকে প্রতিদিন কমিয়া আসিতেছে, তেমনি 
এদিকে দুর্নীতিপরায়ণ (? ) হিন্দুর সর্বাপেক্ষা অধিক, 
শক্তির বিকাশ হইতেছে, ইহ! কিরূপে হয় ? ধাঁহারা 

এক মুহূর্তের মধ্যে জগৎকে শোৌণিতসাগরে প্লাবিত 
করিয়া দিতে পারেন, তাহার! খুব প্রশংসা পাইবার যোগ্য 
বটেন, ধীহারা জগতের কয়েক লক্ষ লোককে সুখে 
স্বচ্ছন্দে রাখিবার জন্য পৃথিবীর অর্ধেক লোককে শুকা- 
ইয়! মারিতে পারেন, তাহাদেরও মহৎ গৌরব প্রাপ্য 
বটে কিন্তু যাহার! অপর কাহারও অন্ন নী কাড়িয়। লইয়াই 
শত শত লক্ষ লোককে শান্তি ও সুখস্বচ্ছন্দে রাখিতে 
পারেন, তাহারা কি কোনরূপ সম্মান পাঁইবার যোগ্য 
নহেন ? শত শত শতাব্দী ধরিয়া অপরের উপর 
বিন্দুমাত্র অত্যাচার না করিয়া লক্ষ লক্ষ লোকের অদৃষ্ট- 
চক্রকে পরিচালনা করাতে কি কোনরূপ শক্তির বিকাশ 
লক্ষিত হইতেছে না ? 

সকল প্রাচীন জাতির পুরাণেই বীরগণের উপাখ্যানে 
দেখা যায়,_তীহাদের প্রাণ তাহাদের শরীরের কোন 
বিশেষ ক্ষুদ্র অংশে আবদ্ধ ছিল । যতদিন উহার উপর 
হাত পড়ে নাই, ততদিন তাহারা অজেয় ছিলেন। 
এইরূপ বোধ হয়, যেন প্রত্যেক জাতিরই এইরূপ বিশেষ 
বিশেষ স্থানে জীবনীশক্তি সঞ্চিত আছে $ তাহাতে হাত 
না পড়িলে কোন দুঃখবিপদেই সেই জাতিকে নাশ 
করিতে পারে না। 

ধর্মই ভারতের এই জীবনীশক্তি । যতদিন না হিন্দু 


৫১ 


হিন্দুধন্মের নবজাগরণ 


জাতি তাহার পূর্ববপুরুষগণের নিকট উত্তরাধিকার 
সূত্রে প্রাপ্ত জ্ঞান বিস্মৃত হইতেছে, ততদিন জগতে 
এমন কোন শক্তি নাই, যাহা উহাকে ধ্বংস করিতে 
পরে। 

যে ব্যক্তি* সর্বদাই স্বজাতির অতীত কাধ্যকলাপের 
অলোচনা করে, আজকাল সকলেই তাহাকে নিন্দ 
করিয়া থাকেন। তাহারা বলেন, এইরূপ ক্রমাগত 
অতীতের আলোচনাতেই হিন্দুজাতির নানারূপ দুঃখ- 
দুর্বিবপাক ঘটিয়াছে। কিন্তু আমার বোধ হয়, ইহার 
বিপরীতটিই সত্য যতদিন হিন্দুজাতি তাহার. অতীতের 
গৌরব, অতীতের ইতিহাস ভুলিয়! ছিল, তত দিন উহ! 
সংজ্ঞাহীন অবস্থায় পড়িয়াছিল। যতই অতীতের 
আলোচনা হইতেছে, ততই চারিদিকে পুনরুজ্জীবনের 
লক্ষণ দেখা যাইতেছে । ভবিষ্যৎকে এই অতীতের ছাঁচে 
ঢালিতে হইবে, অতীতই ভবিষ্যৎ হুইবে। 

এতএব হিন্দুগণ যতই তাহাদের অতীত ইতিহাসের 
আলোচনা করিবেন, তাহাদের ভবিষ্যৎ ততই উজ্জ্বলতর 
হইবে আর যে কেহ এই অতীতকে প্রত্যেক ব্যক্তির 
আয়ত্ত করিবার চেষ্টা করিতেছেন, তিনিই স্বজাতির 
পরম হিতকারী। আমাদের পূর্ববপুরুষগণের আচার ও 
নিয়মগুলি মন্দ ছিল বলিয়া ভারতের অবনতি হয় নাই 

কিন্তু এই অবনতি হুইবার কারণ এই যে, এগুলির যেরূপ 
হ্যায়তঃ পরিণাম হওয়া উচিত ছিল, তাহা হইতে দেওয়া 
হয় নাই। 

ভারতেতিহাসের প্রত্যেক বিচারশীল পাঠকই জানেন, 
ভারতের সামাজিক বিধানগুলি যুগে যুগে পরিবস্তিত 
হইয়াছে। 

প্রথম হইতেই এই নিয়মগুলি কালে ধীরে ধীরে 
ক্রমাভিব্যঞ্জমান এক বিরাট উদ্দেশ্যের তদানীন্তন সমাজে 
প্রতিফলনের চেষ্টাম্বরূপ ছিল। প্রাচীন ভারতের 
ধাবিগণ এত দুরদর্শী ছিলেন যে, জগৎকে তাহাদের 
জ্ঞানের মহত্ব বুঝিতে এখনও অনেক শতাব্দী অপেক্ষা 
করিতে হইবে। আর তাহাদের বংশধরগণের, এই 
মহান্‌ উদ্দেশ্যের পূর্ণভাব ধারণার অক্ষমতাই ভারতের 
অবনতির একমাত্র কারণ। 

প্রাচীন ভারত শত শত শতাব্দী ধরিয়া তাহার সর্বব- 
প্রধান ব্রাহ্গণ ও ক্ষত্রিয় ছুই জাতির- উচ্চাভিলাষপূর্ণ 
অভিসন্ধি সাধনের যুদ্ধক্ষেত্র ছিল। | 

একদিকে ব্রাঙ্মণগণ, সাধারণ প্রজাগণের উপর 
ক্ষত্রিয়গণের অবৈধ সামাজিক অত্যাচার নিবারণে বদ্ধ 
পরিকর ছিলেন-_এই প্রজাগণকে ক্ষত্রিয়গণ আপনাদের 
ধৰ্ম্মদঙ্গত খাগ্ভরূপে নির্দেশ করিতেন। অপর দিকে, 

ক্ষত্রিয়গণই ভারতে একমাত্র শক্তিসম্পন্ন জাতি ছিলেন, 
ষাহারা ব্রাহ্মণগণের আধ্যাত্মিক অত্যাচার ও লোক- 
গণকে বন্ধন করিবার জন্য তাহারা যে ক্রমবদ্ধমান 
নুতন নুতন ক্রিয়াকাণ্ড প্রবেশ করাইতেছিলেন, তাহার 
বিরুদ্ধে চেষ্টা করিয়া কিয়ৎপরিমাণে কৃতকার্ধ্য হইয়া- 
ছিলেন। ৃ 

উভয় জাতির এই সংঘর্ষ অতি প্রাচীন কাল হইতেই 
আরম্ত হইয়াছিল। সমুদয় শ্রুতির ভিতরেই ইহা! অতি 
সুস্পষ্টভাবে লক্ষিত হইতে পারে। এক মুহুর্তের জন্য 
এই বিরোধ মন্দীভূত হইল, যখন ক্ষত্রিয়দল ও জ্ঞান- 
কাণ্ডের নেত! শ্রীকৃষ্ণ উভয় দলের সামঞ্জস্য কিরূপে 
হইতে পারে, দেখাইয়া দিলেন । তাহার ফল গীতার 
শিক্ষা, যাহা ধৰ্ম্ম, দর্শন ও উদারতার সারস্বরূপ | "কিন্তু 
বিরোধের কারণ তখনও বর্তমান ছিল সুতরাং তাহার 
ফল অবশ্যস্তাবী । সাধারণ দরিদ্র মূর্খ প্রজার উপর 
প্রভূত্ব করিবার উচ্চাকাঙক্ষা! পূর্ব্বোক্ত ছুই জাতিরই 
বর্তমান ছিল সুতরাং আবার প্রবলভাবে বিরোধ জাগিয়। 
উঠিল। আমরা সেই সময়কার যৎসামান্য সাহিত্য যাহা 
প্রাপ্ত হই, তাহ সেই প্রাচীনকালের প্রবল বিরোধের 
ক্ষীণ, প্রতিধ্বনি মাত্র কিন্তু অবশেষে ক্ষত্রিয়ের জয়, 
হইল, জ্ঞানের জয় হইল, স্বাধীনতার জয় হইল আর 

কর্ম্মকাণ্ডের প্রাধান্য রহিল না, কর্মকাণ্ডের অধিকাংশ 
একেবারে চিরকালের জন্য চলিয়! গেল। 

এই উত্থানের নাম বৌদ্ধ সংস্কার | ধর্ম্মের দিকে 
উহাতে কন্মকাণ্ড হইতে বিমুক্তি সূচনা করিতেছে আর 
রাজনীতির দিকে ক্ষত্রিয়গণের দ্বারা ব্রাহ্ধণপ্রাধান্থ্য 
বিনাশ সূচিত হইতেছে । 

ইহা! বিশেষ লক্ষ্য করিবার বিষয় যে, প্রাচীন ভারতে 
যে সর্বশ্রেষ্ঠ দুইজন ব্যক্তি জন্মগ্রহণ করিয়াছিলেন, 
তাহারা উভয়েই ক্ষত্রিয় ছিলেন- কৃষ্ণ ও বুদ্ধ__ইহা আরো 
বেশী লক্ষ্য করিবার বিষয় যে, এই ছুই অবতারই লিঙ্গ- 
জাঁতিবর্ণনির্বিবশেষে সকলকেই জ্ঞানের দ্বার খুলিয়া 
দিয়াছিলেন। 

* বৌদ্ধধর্মের অদ্ভুত নীতিবলসত্বেও উহার অধিকাংশ 
শক্তিই ধ্বংসকার্য্ে নিয়োজিত হওয়াতে উহাকে উহার 
জন্মভূমিতেই মৃত্যুলাত করিতে হুইল আর উহার যাহা 
কিছু অবশিষ্ট রহিল, তাহাও, উহা যে সকল কুসংস্কার 
ও ক্রিয়াকাণ্ড নিবারণে নিয়োজিত হইয়াছিল, তদপেক্ষা 
শতগুণ ভয়ানক 'কুসংস্কার ও ক্রিয়াকাণ্ডে পূর্ণ হইয়! উঠিল। 
যদিও উহা! আংশিক ভাবে বৈদিক পশুবলি নিবারণে 
কৃতকাৰ্য্য হইয়াছিল, কিন্তু উহা সমুদয় দেশকে মন্দির, 
প্রতিমা, যন্ত্র ও সাধুগণের অস্থিতে পুর্ণ করিয়া ফেলিল। 

বিশেষতঃ, উহার দ্বারা আর্ধ্য, মঙ্গোলীয় ও আদিম 
নিবাসী জাতির যে একটি কিন্তৃত কিমাকার মিশ্রণ হইল, 
তাহাতে অজ্ঞাতসারে কতকগুলি বীভৎস বামাচার 
সম্প্রদায়ের স্থষ্টি হইল । প্রধানতঃ এই কারণেই সেই 
মহান্‌ আচাধ্যের উপদেশাবলীর এই বিকৃত পরিণতিকে 
শ্রীবুদ্ধ ও তাহার সন্যাসিসন্প্রদায়কে ভারত হইতে, 
তাঁড়াইতে হইয়াছিল । | 
এইরূপে মনুষ্যদেহধারিগণের মধ্যে সর্বশ্রেষ্ঠ ভগবান্‌ 
বুদ্ধ কর্তৃক পরিচালিত সপ্জীবন শক্তিপ্রবাহও পুতিগন্ধ- 
ময় রোগবীজপুর্ণ ক্ষুদ্র আবদ্ধ জলাশয়ে পরিণত হইল 
এবং ভারতকেও অনেক শতাব্দী ধরিয়া, অপেক্ষা করিতে 
হইল, যতদিন না ভগবান্‌ শঙ্কর এবং তাহার কিছু পরেই 
রামানুজ ও মধ্বাচাধ্যের অভ্যুদয় হইল। 
ইতিমধ্যে ভারতেতিহাসের এক সম্পূর্ণ নূতন 
পরিচ্ছেদ আরম্ভ হইয়াছিল। প্রাচীন ব্রাহ্মণ ও ক্ষত্রিয় 
জাতি অন্তহিত হইয়াছিলেন। হিমালয় ও বিস্ধ্যের 
, যাহা কৃষ্ণ ও বুদ্ধকে প্রসব করিয়া 
ছিল, যাহা মহামান্য রাজধি ও ব্রহ্মধিগণের ক্রীড়াভূমি 
ছিল, তাহ! নীরব রহিল; আর ভারত উপদ্বীপের সর্বব 
 নিন্বদেশ হইতে, ভাষা ও আকারে সম্পূর্ণ বিভিন্ন জাতি 
হইতে, প্রাচীন ত্রাক্ষণগণের বংশধর বলিয়া গৌরবকারী 

বংশসমূহ হইতে, বিকৃত বৌদ্ধধর্মের বিরুদ্ধে প্রতিক্রিয়া 
আরম্ত হইল । 

আধ্যাবর্তের সেই ব্রাহ্মণ ও ক্ষত্রিয়গণ কোথায় 
গেলেন? তাহাদের একেবারে লোপ হইল, কেবল 
এখানে ওখানে ব্রাহ্গণত্ব বা ক্ষত্রিয়ত্বাভিমানী কতকগুলি 
মিশ্র জাতি রহিল। আর তাহাদের ‘এতদ্দেশপ্রসূতস্ত 
সকাশাদগ্রজন্মনঃ | স্বং স্বং চরিত্রং শিক্ষেরন্‌ পৃথিব্যাং 
সর্ববমানবাঃ ॥? (মনু )--‘এই এই দেশ (ব্রহ্গবর্ত বা 
ব্হ্মধিদেশ ) প্রসূত ত্ৰাহ্মণগণের নিকট হইতে পৃথিবীর 
সকল মানুষ আপন আপন চরিত্র শিক্ষা করিবে,” এইরূপ 
অহঙ্কৃত, আত্শ্লাঘাময় উক্তি সত্বেও তাহাদিগকে অতি 
বিনয়ের গহিত দীনবেশে দাক্ষিণাত্যবাসিগণের পদতলে 
বসিয়া শিক্ষা করিতে হইয়াছিল। ইহার ফলস্বরূপ 
ভারতে পুনরায় বেদের অভ্যুদয় হইল-_বেদান্তের যে 
পুনরুত্থান হইল, এরূপ বেদান্তের চর্চা আর কখন হয় 
নাই, গৃহস্থেরা পর্য্যন্ত আরণ্যকপাঠে নিযুক্ত হইলেন । 

বৌদ্ধধর্ম প্রচারে ক্ষত্রিয়েরাই প্রকৃত নেতা ছিলেন। 
এবং দলে দলে তাহারা বৌদ্ধ হইয়াছিলেন । সংস্কার ও 
ধন্মীস্তরকরণের উৎসাহে সংস্কৃত ভাষা উপেক্ষিত হইয়া 
লোকপ্রচলিত ভাষাসমুহের চর্চা প্রবল হইয়াছিল। 
আর অধিকাংশ ক্ষত্রিয়ই বৈদিক সাহিত্য ও সংস্কৃত 

শিক্ষার বহিতভূ'ত হইয়া পড়িয়াছিলেন। স্থুতরাং 
দাক্ষিণাত্য হইতে যে এই সংস্কারতরঙ্গ আসিল, তাহাতে 
কিয়ৎপরিমাণে কেবলমাত্র ব্রাহ্ষণগণেরই উপকার হইল । 
কিন্তু ভারতের অবশিষ্ট লক্ষ লক্ষ লোকের পদদেশে 
উহা পূর্বব'হইতেও অধিক শৃঙ্খল পরাইল। 

ক্ষত্রিয়গণ চিরকালই ভারতের মেরুদণ্ড স্বরূপ 
সুতরাং তাহারাই বিজ্ঞান ও স্বাধীনতার সনাতন রক্ষক । 
দেশ হইতে কুসংস্কার তাড়াইবার জন্য চিরকাল তাহার 
বজ্রবাণী উচ্চারণ করিয়া গিয়াছেন আর ভারতেতিহাসের 
প্রথম হইতে শেষ পর্য্যন্ত তাহার! ব্রাহ্গণকুলের অত্যাচার 
হইতে সাধারণকে রক্ষা করিবার অভেছ্া প্রাীরম্বরূপ 
হুইয়। দণ্ডায়মান আছেন । 

যখন তাহাদের অধিকাংশ ঘোর অজ্ঞানে নিমগ্ন 
হইলেন আর অপরাংশ মধ্য এপিয়ার বর্বর জাতির 
সহিত শোণিতসম্বন্ধ স্থাপন করিয়া ভারতে পুরোহিত 
গণের অপ্রতিহত শক্তি স্থাপনে তরবারি নিয়োজিত, 
করিলেন, তখনই ভারতের পাপের মাত্রা পুর্ণ হুইয়! 
আসিল আর ভারতভূমি একেবারে ডুবিয়া গেল,--কখনও 
আর উঠিবেও না, যতদিন না ক্ষত্রিয় নিজে জাগরিত 
হইয়া আপনাকে মুক্ত করিয়া অবশিষ্ট জাতিগণের চরণ 
শৃঙ্খল উন্মোচন করিয়া দেন। পৌরোহিত্যই ভারতের 

সর্ববনাশের মূল। মানুষ নিজ ভ্রাতাকে হীনাবস্থ করিয়া 
স্বয়ং কি কখন হীনভাবাপন্ন না হুইয়া! থাকিতে পারে ? 
জানিবেন, রাজাজী, আপনার পূর্ববপুরুষগণের দ্বারা 
আবিষ্কৃত সত্যসমূহের মধ্যে সর্বশ্রেষ্ঠ সত্য---এই 
ব্রহ্মাণ্ডের একত্ব। কোন ব্যক্তি কি আপনার কিছুমাত্র 
অনিষ্ট না করিয়া অপরের অনিষ্ট করিতে পারে? এই 
ব্রাহ্মণ ও ক্ষত্রিয়গণের অত্যাচারসমষ্ি চক্রবৃদ্ধির নিয়মে 
তাহাদের মস্তকে এই সহতশ্রবর্ষব্যাপী দাসত্ব ও অবনতি 
আনয়ন করিয়াছে--তাহারা অনিবার্য কর্ম্মফলই ভোগ 
করিতেছেন । আপনাদেরই একজন পূর্বপুরুষ বলিয়া 
ছিলেন, “ইহৈব তৈর্জিতঃ সর্গে! যেষাং সাম্যে স্থিতং 
মনঃ ৷’ ধৌহাদের মন সামাভাবে অবস্থিত, তাহারা জীব- 
দদশাতেই সংসারজয় করিয়াছেন। তাহাকে লোকে 
ভগবানের অবতার বলিয়া বিশ্বাস করিয়া থাকে, আমরা 
সকলেই ইহা! বিশ্বাস করি। তবে কি তাহার এই বাক্য 
অর্থহীন প্রলাপমাত্র ? যদি না হয়, আর আমরা জানি 
তাহা নয়, তবে জন্ম, লিঙ্গ, এমন কি গুণ পর্য্যন্ত বিচার 
না করিয়! সমুদয় শট জগতের এই সম্পূর্ণ সাম্যের বিরুদ্ধে 
যে কোন চেষ্টা, তাহা ভয়ানক ভ্রমপুর্ণ আর যতদিন না 
কেহ এই সাম্যজ্ঞান লাভ করিতেছে, ততদিন সে 
কখনই মুক্ত হইতে পারে না। 

অতএব হে রাজন্‌, আপনি বেদীস্তের উপদেশাবলী 
পালন করুন, অমুক ভাষ্যকার বা টীকাকারের ব্যাখ্যানু- 
সারে নহে, আপনার অন্তধ্যামী আপনাকে যেরূপ 
বুঝাইয়াছেন, সেইরূপ ভাবে। সর্বেবাপরি এই সর্ববভূতে, 
সর্বববস্তূতে সমজ্ঞানরূপ মহান্‌ উপদেশ প্রতিপালন করুন 
__সর্ববভূতে সেই এক ভগবান্‌্কে নিরীক্ষণ করুন। 

ইহাই মুক্তির পথ; বৈষম্যই বন্ধনের পথ। কোন 
ব্যক্তি বা কোন জাতি বাসা একত্ব জ্ঞান ব্যতীত বাহ 
স্বাধীনতা লাভ করিতে পারে না, আর সকলের মানসিক 
শক্তির একত্বজ্ঞান ব্যতীত মানসিক স্বাধীনতাও লাভ 
করিতে পারে না। | 

অজ্ঞান, ভেদবুদ্ধি ও বাসনা, এই তিনটিই মানব 
জাতির দুঃখের কারণ, আর উহাদের মধ্যে একটির 
সহিত অপরটির অচ্ছেগ্ভ সম্বন্ধ। একজন মানুষের 
আপনাকে অপর কোন মানুষ হইতে, এমন কি, পশু 
হইতেও শ্রেষ্ঠ ভাবিবার কি অধিকার আছে ? বাস্তবিক 
ত সর্বত্রই এক বস্তু, বিরাজিত। 'ত্বং স্ত্রী ত্বং পুমানসি 
ত্বং কুমার উত বা কুমারী,”-_তুমি স্ত্রী, তুমি পুরুষ, 
তুমি কুমার আবার তুমিই কুমারী ।' 

অনেকে বলিবেন, ‘এরূপ ভাবা সন্গ্যাসীর শোভা 
পায়, তীহাদের পক্ষে ইহাই ঠিক বটে, কিন্তু আমরা 

যে গৃহস্থ !? অবশ্য গৃহস্থকে অন্যান্য অনেক কর্তব্য করিতে 
হয় বলিয়া সে ততটা এই সাম্যভাবে অবস্থিত হইতে 
পারে না, কিন্তু তাহাদেরও ইহা আদর্শ হওয়া উচিত। 
এই সমত্বভাৰ লাভ করাই সমুদয় সমাজের, সমুদয় 
জীবের ও সমুদয় প্রকৃতির আদর্শ । কিন্তু হায়, লোকে 
মনে করে, বৈষম্যই এই সমজ্ঞান লাভের উপায়। এ যেন 
অন্যায় কাজ করিয়া ন্যায় পথে পঁহছানর মত হইল! 

ইহাই মনুষ্যপ্রকৃতির ঘোর ছূর্ববলতাঃ মনুষ্যজাতির 
উপর অভিশাপন্বরূপ, সকল দুঃখের মূলম্বরূপ- এই 
বৈষম্য । ইহাই ভৌতিক, মানসিক ও আধ্যাত্মিক 
সর্বববিধ বন্ধনের মূল । 

‘সমং পশ্যন্‌ হি সর্বত্র সমবস্থিতমীশ্বরম্‌। 
ন হিনজ্ত্যাতনাত্মানং ততো যাতি পরাং গতিম্‌ ॥” 

“ঈশ্বরকে সর্ববত্র সমভাবে অবস্থিত দেখিয়া তিনি 
আত্মা দ্বারা আত্মাকে হিংসা করেন না, স্থতরাং পরম 
গতি লাভ করেন!’ 

এই একটি শ্লোকের দ্বারা, অল্প কথার মধ্যে মুক্তির 
সার্ববভৌমিক উপায় বল! হইয়াছে। 

রাজপুত আপনারা প্রাচীন ভারতের গৌরবস্বরূপ । 
আপনাদের অবনতি হইতে আরম্ভ হইলেই জাতীয় 
অবনতি আরম্ভ হইল । আর ভারত তাহা হইলেই 

কেবল উঠিতে পারে, যদি ক্ষত্রিয়গণের বংশধরগণ 
ব্রাহ্মণের বংশধরগণের সহিত সমবেত চেষ্টায় বদ্ধপরিকর 
হন, লুস্টিত এশ্বধ্য ও ক্ষমতা ভাগ করিয়া লইবার জন্য 
নহে, অজ্ঞানগণকে জ্ঞানদীনের জন্য ও পুর্ববপুরুষগণের 
পবিত্র বাসভূমির বিনষ্ট গৌরব পুনরুদ্ধারের জন্য । 
আর কে বলিতে পারে, ইহা শুভ মুহুর্ত নহে? 
আবার কালচক্র ঘুরিয়া আসিতেছে, পুনর্ববার ভারত 
হইতে সেই শক্তিগ্রবাহ বাহির হইয়াছে, যাহা অনতি- 
দীর্ঘকালমধ্যে নিশ্চয়ই জগতের চরম প্রান্তে পৌছিবে। 
এক বাণী উচ্চারিত হইয়াছে, যাহার প্রতিধ্বনি প্রবাহিত 
হইয়। চলিয়াছে, প্রতিদিন অধিক. হইতে অধিকতর 
শক্তিসংগ্রহ করিতেছেন, আর এই বাণী ইহার পূর্ববর্তী 
সকল বাণী হইতেই অধিক শক্তিশালী, কারণ, উহা 
উহার পূর্ববর্তী বাণীগুলির সমষ্টিস্বরূপ । যে বাণী একদিন 
সরম্বতীতীরে খাবিগণের নিকট প্রকাশিত হইয়াছিল, 
যাহার প্রতিধ্বনি নগরাজ হিমালয়ের চূড়ায় চুড়ায় 
প্রতি্বনিত হইতে হইতে কৃষ্ণ, বুদ্ধ ও চৈতন্যের ভিতর 
দিয়া সমতল প্রদেশে নামিয়া দেশ প্লাবিত করিয়া 
ফেলিয়াছিল, তাহা! আবার উচ্চারিত হইয়াছে । আবার 
দ্বার উদঘাটিত হইয়াছে! সকলে আলোর রাজে" 
প্রবেশ কর-_দ্বার আবার উদঘাটিত হইয়াছে । 
৮. ও ৬২ | 


_ হিন্দুধর্ের ক্রমাভিব্যক্তি 


আর হে প্রিয় মহারাজ, আপনি সেই জাতির 
বংশধর, যাহা! সনাতন ধর্মের জীবন্ত অবলন্বনস্তস্তস্বরূপ 
এবং ইহার অঙ্গীকারবদ্ধ রক্ষক ও সাহায্যকারী ; 
আপনিই কি ইহা হইতে দুরে থাকিবেন ? আমি জানি, 
তাহা কখন হইতে পারে না। আমার নিশ্চয় ধারণা, 
আপনারই হস্ত আবার প্রথমেই ধন্মের সাহায্যার্থ 
প্রসারিত হইবে । আর যখনই, হে রাজা অজিৎ সিং, 
আমি আপনার সম্বন্ধে চিন্তা করি, ধাহাতে আপনাদের 
বংশের সর্ববপরিচিত বৈজ্ঞানিক শিক্ষার সহিত এমন 
পবিত্র চরিত্রের (যাহা থাকিলে একজন সাধুও 
গৌরবাস্থিত হইতে পারেন ), এবং সর্বব মানবে অসীম 
প্রেমের যোগ হইয়াছে, যখন এইরূপ ব্যক্তিগণ সনাতন 
ধৰ্ম্ম পুনর্গঠন করিতে ইচ্ছুক, তখন আমি উহার মহা- 
গৌরবময় পুনরুদ্ধারে বিশ্বাসী ন! হইয়া থাকিতে পারি 
না। চিরকালের জন্য আপনার উপর ও আপনার স্বজন 
গণের উপর শ্রীরামকৃষ্ণের আশীর্বাদ. বধিত হউক আর 
আপনি পরের হিত ও সত্যপ্রচারের জন্য দীর্ঘকাল 
জীবিত থাকুন, ইহাই সর্ববদ! বিবেকানন্দের প্রার্থনা । 

গ্রন্মবাদিন্ঠ সম্পাদক মহাশয়, 

যদিও আমাদের “ব্রহ্মবাদিনের' পক্ষে কম্মের আদর্শ 
চিরকালই থাঁকিবে,_-“কর্ম্মণ্যেবাধিকারস্তে মা ফলেষু 
কদাচন,’ “কর্মেই তোমার অধিকার, ফলে কখনই 
নয়, _কিন্তু কোন অকপট কৰ্ম্মীরই কর্মক্ষেত্র হইতে 
অবসর গ্রহণের পূর্বের এমন একেবারে হয় না যে, 
লোকে তাহার কিছু না কিছু পরিচয় পায়। 

আমাদের কাধ্যের আরস্ত খুবই মহৎ হইয়াছে আর 
আমাদের বন্ধুগণ এ বিষয়ে যে দৃঢ় আন্তরিকতা দেখাইয়া- 
ছেন, তাহার শতমুখে প্রশংসা করিলেও পর্যাপ্ত বলা 
হইল বলিয়া বোধ হয় না। অকপট বিশ্বাস ও সৎ 
অভিসন্ধি নিশ্চয়ই জয়লাভ করিবে আর এই ছুই অস্ত্রে 
সজ্জিত হইয়া অতি অক্পসংখ্যক ব্যক্তিও নিশ্চয়ই সর্বৰ, 
বিশ্বকে পরাজয় করিতে সমর্থ হইবে। 

কপট অলৌকিক জ্ঞানাভিমানিগণ হইতে সর্বদা 
দুরে থাকিবে। অলৌকিক জ্ঞান হওয়া যে অসম্ভব, 
তাহা! নয়, তবে এই জগতে যাহার এইরূপ জ্ঞানের 
দাবী করে, তাঁহাদের মধ্যে পনের আনার কাম কাঞ্চ 

যশংস্পৃহারূপ গুপ্ত অভিসন্ধি আছে, আর বাকি এক 
আনার মধ্যে তিন পাই লোকের অবস্থ। ডাক্তার কবি- 
রাজের বিশেষ আলোচনার বিষয় বটে, কিন্তু দার্শনিক- 
গণের নহে। 

আমাদের প্রথম ও প্রধান প্রয়োজন__চরিত্র গঠন-_ 
যাহাকে প্রতিষ্ঠিত প্রজ্ঞা বলা যায়। ইহা যেমন প্রত্যেক 
ব্যক্তির আবশ্যক, ব্যক্তির সমষ্টি সমাজেও তব্রপ। জগৎ 
প্রত্যেক নূতন উদ্মের উপর, এমন কি, ধর্ম্মপ্রচারের 
নূতন উদ্ভমের উপরও সন্দেহের চক্ষে দেখিয়া থাকে 
বলিয়া বিরক্ত হইও না। তাহাদের অপরাধ কি? কত 
বার কত লোকে তাহাদিগকে প্রতারিত করিয়াছে । যতই 
সংসার কোন নূতন সম্প্রদায়ের দিকে সন্দেহের দৃষ্টিতে 
দেখে, অথবা উহার প্রতি কতকট৷ বৈরিভাবাপন্ন হয়, 
উহার পক্ষে ততই মঙ্গল । যদি এই সন্প্রদায়ে প্রচারের 
উপযুক্ত কোন সত্য থাকে, যদি বাস্তবিক কোন অভাব- 
মোচনের জন্যই উহার জন্ম হইয়া থাকে, তবে শীঘ্রই 
নিন্দা প্রশংসায় এবং ঘ্বণা গ্রীতিতে পরিণত হয়। আজ 
কাল লোকে প্রায় ধন্মকে কোনরূপ সামাজিক বা রাঁজ- 
নৈতিক উদ্দেশ্য সাধনের উপায় স্বরূপে লইয়া থাকে। 
এ বিষয়ে সাবধান থাকিবে । ধর্মের উদ্দেশ্য ধর্ম । যে ধর্ম 
কেবলমাত্র সাংসারিক সুখের উপায় স্বরূপ, তাহা আর 

যাহা। হউক, ধৰ্ম্ম নহে। আর অবাধে ইন্দ্রিয়-স্থখভোগ 
ব্যতীত মনুষ্য জীবনের অপর কোন উদ্দেশ্য নাই, ইহা 
বলিলে ধন্মের বিরুদ্ধে, ঈশ্বরের বিরুদ্ধে এবং মনুষ্য- 
প্রকৃতির বিরুদ্ধে ঘোরতর অপরাধ করা হয়। 

সত্য, পবিত্রতা ও নিঃস্বার্থপরতা, যে ব্যক্তিতে এই- 
গুলি বর্তমান, স্বর্গে, মর্ত্যে, পাতালে এমন কোন শক্তি 
নাই যে, উহাদের অধিকারীর কোন ক্ষতি করিতে 
পারে। এইগুলি সম্বল থাকিলে সমুদয় ব্ৰহ্মাণ্ড বিপক্ষ 
হইয় দাড়াইলেও এক ব্যক্তি তাহাদের সম্মুখীন হইতে 
' পারে। 

সর্বেবোপরি সাবধান হইতে হইবে, অপর ব্যক্তি ব1 
সম্প্রদায়ের সহিত আপোষ করিতে যাইও না। আমার 
এ কথা বলিবার ইহা উদ্দেশ্য নহে যে, কাহারও সহিত 
বিরোধ করিতে হুইবে, কিন্তু সুখেই হউক, দুঃখেই হউক, 
নিজের ভাব সর্বদা ধরিয়া থকিতে হইবে, দল বাঁড়াই- 
বার উদ্দেশ্যে তোমার মতগুলিকে অপরের নানারূপ 
খেয়ালের অনুযায়ী করিতে যাইও না। তোমার আত্মা 
সমুদয় ব্রহ্মাণ্ডের আশ্রয়, তোমার আবার অপর আশ্রয়ের 
প্রয়োজন কি? সহিষ্ণুতা, প্রীতি ও দৃঢ়তার সহিত 
অপেক্ষা কর; যদি এখন কোন সাহায্যকারী না পাও, 
সময়ে পাইবে । তাড়াভাড়ির আবশ্যকতা কি? সব 

মহৎ কার্য্যের আরস্তের সময় উহার অস্তিত্বই যেন বুঝা 
যায় না--কিন্তু তখনই বাস্তবিক উহাতে যথাৰ্থ কাধ্যশক্তি 
সঞ্চিত থাকে । 

কে ভাবিয়াছিল যে, সুদূর বঙ্গীয় পলীগ্রামের 
একজন দরিদ্র ব্রাক্ষণতনয়ের জীবন ও উপদেশ--.এই 
কষেকবর্ষের মধ্যে এমন দুরদেশের লোকে জানিতে 
পারিবে, যাহার কথা আমাদের পুর্ববপুরুষেরা স্বপ্নেও 
কখন ভাবেন নাই? অমি ভগবান্‌ রামকৃষ্ণের কথা 
বলিতেছি। শুনিয়াছ কি, অধ্যাপকৃ ম্যাক্সমূলার 
“নাইনটাম্থ্‌ সেঞ্চুরী” পত্রিকায় শ্রীরামকৃষ্ণ সম্বন্ধে এক 
প্রবন্ধ লিখিয়াছেন এবং যদি উপযুক্ত উপাদান পান, 
তবে আনন্দের সহিত তাহার জীবনী ও উপদেশের 
আরো বিস্তারিত বিবরণ সম্বলিত একখানি গ্রন্থ লিখিতে 
প্রস্তুত আছেন ? অধ্যাপক ম্যাক্সমূলার একজন অসা- 
ধারণ ব্যক্তি। আমি দিন কয়েক পূর্বের তাহার সহিত 
সাক্ষাৎ করিতে গিয়াছিলাম। প্রকৃত পক্ষে বলা উচিত, 
আমি তাঁহাকে তাহার প্রতি আমার ভক্তি নিবেদন 
করিতে গিয়াছিলাম । কারণ, যে কোন ব্যক্তি শ্রীরাম- 
কৃষ্ণকে ভালবাসেন, তিনি দ্রীই হউন, পুরুষই হউন, 
তিনি যে কোন সম্প্রদায়, মত বা জাতিভুক্ত হউন না 
কেন, তীহাকে দর্শন করিতে যাওয়া আমি তীর্থ যাত্র! 

তুল্য জ্ঞান করি! নমস্তক্তানাঞ্চ যে ভক্তান্তে মে ভক্ততমা 
মতাঃ,-_'আমার ভক্তের যাহারা ভক্ত, তাহারা আমার 
সর্বশ্রেষ্ঠ ভক্ত ।” ইহা কি সত্য নহে? 

অধ্যাপক প্রথমে স্বর্গীয় কেশবচন্দ্র সেনের জীবনে 
হঠাৎ গুরুতর পরিবর্তন কি শক্তিতে হুইল, তাহাই 
অনুসন্ধান করিতে প্রবৃত্ত হন, তাহার পর হুইতে শ্রীরাম- 
কৃষ্ণের জীবন ও উপদেশের প্রতি বিশেষ আকৃষ্ট হন ও 
উহাদের চর্চা আরম্ভ করেন। আমি বলিলাম, “অধ্যাপক 
মহাশয়, আজকাল সহত্র সহস্র লোকে রামকৃষ্ণের পূজা 
করিতেছে ।” অধ্যাপক বলিলেন, “এরূপ ব্যক্তিকে 
লোকে পুজা করিবে না ত কাহাকে পুজা করিবে?” 
অধ্যাপক যেন সহৃদয়তার মুক্তিবিশেষ। তিনি ফ্টাডি 
সাহেব ও আমাকে তাহার সহিত জলযোগের নিমন্ত্রণ 
করিলেন এবং আমাদিগকে অক্সফোর্ডের কতকগুলি 
কলেজ ও বোডলিয়ান পুস্তকাগার ( Bodleian 
Library ) দেখাইলেন। রেলওয়ে ষ্টেশন পর্য্যন্ত 
আমাদিগকে পৌছাইয়া দিয়া আসিলেন, আর আমাদিগকে 
এত যত কেন করিতেছেন জিজ্ঞাসা করিলে বলিলেন, 
“রামকৃষ্ণ পরমহংসের একজন শিষ্যের সহিত ত আর 
প্রতাহ সাক্ষাৎ হয় না।” এ বাস্তবিক আমি নুতন 
কথা শুনিলাম। সুন্দর উদ্ভানসমম্বিত সেই মনোরম 

ক্ষুদ্র গৃহ, সপ্ততিবর্ষ বয়ংক্রম সত্বেও সেই স্থিরপ্রসন্নীনন* 
বালন্ললভ মচ্থণ ললাট, রজতশুভ্র কেশ খধি-হৃদয়ের : 
কোন নিভৃত অন্তরালে গভীর আধ্যাত্মিকতার খনির 
অস্তিত্ব সূচক সেই মুখের প্রত্যেক রেখা, তাহার সমুদয় 
জীবনের সঙ্গিনী সেই উচ্চাশয়া সহধন্মিণী, (যে 
জীবন প্রাচীন ভারতের খধিগণের চিন্তারাশির প্রতি 
সহানুভূতি আকর্ষণ, উহার প্রতি লোকের বিরোধ 
ও দ্বণা অপনয়ন এবং অবশেষে শ্রদ্ধা উৎপাদনরূপ 
দীর্ঘকালব্যাগী কঠোর কার্ধ্যে ব্যাপৃত ছিল ) তাহার সেই 
উদ্যানের তরুরাঁজি, পুষ্পনিচয়, তথাকার নিস্তব্ধ ভাব ও 
নিৰ্ম্মম আকাশ এই সমুদয় মিলিয়া কল্পনায় আমায় 
প্রাচীন ভারতের সেই গৌরবের যুগে লইয়া গেল॥ 
যখন ভারতে ত্রহ্মধি ও রাজধিগণের, উচ্চাশয় বানপ্রস্থি- 
গণের, অরুন্ধতী ও বশিষ্টগণের নিবাস ছিল। 

অমি তাহাকে ভাষাতত্ববিৎ বা পপ্ডিতরূপে দেখিলাম 
না, দেখিলাম যেন কোন আত্মা দিন দিন ব্রন্মের সহিত 
আপন একত্ব অনুভব করিতেছেন, যেন কোন হৃদয় 
অনন্ভের-সহিত এক হইবার জন্য প্রতি মুহুর্তে প্রসারিত 
হইতেছে । যেখানে অপরে শুক্ক অপ্রয়োজনীয় তত্ব- 
সমূহের বিচাররূপ মরুতে দিশাহারা হইয়াছে, সেখানে. 
তিনি এক অমৃত কুপ খনন. করিয়াছেন। তাহার 

হৃদয়ধধনি যেন উপনিষদের সেই সুরে সেই তালে 
ধ্বনিত হইতেছে, “তমেবৈকং জীনথ আত্মানম্‌ অন্যা বাচো! 
বিমুঞ্চথ,”_-“সেই এক আত্মাকে জান, অন্য বাক্য ত্যাগ 
কর। | 

যদিও তিনি একজন ব্ৰহ্মাণ্ড আলোড়নকারী পণ্ডিত 
ও দাৰ্শনিক, তথাপি তাহার পাণ্ডিত্য ও দর্শন তাহাকে 
ক্রমশঃ উচ্চ হইতে উচ্চে লইয়! গিয়া আত্মসাক্ষাতৎকারে 
সমর্থ করিয়াছে, তাঁহার অপরা বিদ্যা বাস্তবিকই তাহাকে 
পরাবিদ্যা লাভে সহায়তা করিয়াছেন। ইহাই প্রকৃত 
বিদ্যা । বিদ্যা দদাতি বিনয়ং। জ্ঞান যদি আমাদিগকে 
সেই পরাৎপরের নিকট না লইয়া যায়, তবে জ্ঞানের 
আবশ্যকতা কি ? 

আর ভারতের উপর তাহার কি অনুরাগ ! যদি 
আমার তাহার শতাংশের একাংশও থাকিত, তাহা! হইলে 
অমি ধন্য হইতাম । এই অসাধারণ মনস্বী পঞ্চাশ বা 
ততোধিক. বৎসর ধরিয়া ভারতীয় চিন্তারাজ্যে বসবাস 
ও বিচরণ করিয়াছেন; পরম আগ্রহ ও হৃদয়ের 
ভালবাসার সহিত সংস্কৃত সাহিত্যরূপ অনস্ত অরণ্যের 
আলো ও ছায়ার বিনিময় পর্যবেক্ষণ করিয়াছেন, শেষে 
এঁ সমুদয় তাহার হৃদয়ে বসিয়া গিয়াছে এবং তাহার 
সর্ববাঙ্গে উহার রঙ ধরাইয়! দিয়াছে । 


৭০ 


ভারতবন্ধু অধ্যাপক মাক্সমূলার 


ম্যাকৃসমূলার একজন ঘোর বৈদাস্তিক। তিনি 
বাস্তবিক বেদান্তের সুর বেস্থুর ভিন্ন ভিন্ন ভাবের ভিতর 
উহার প্রকৃত ভানকে ধরিয়াছেন। বাস্তবিক পক্ষে, 
বেদান্ত সেই একমাত্র আলোক, যাহা পৃথিবীর সকল 
সম্প্রদায় ও মতকে আলোকিত করিতেছে, উহা! সেই 
এক তত্ব, সমুদয় ধর্মই যাহার কার্য্যে পরিণতি মাত্র । 
আর রামকৃষ্ণ পরমহংস কি ছিলেন ? তিনি এই প্রাচীন 
তত্ত্বের প্রত্যক্ষ উদাহরণ, প্রাচীন ভারতের সাকার অবয়ব- 
স্বরূপ ও ভবিষ্যৎ ভারতের পূর্ববাভাসম্বরূপ-_-সকল 
জাতির নিকট আধ্যাত্মিক আলোকবাহকম্বরূপ । চলিত 
কথায় আছে, জহুরীই জহর চেনে । তাই বলি, ইহা 
কি বিস্ময়ের বিষয় যে, এই পাশ্চাত্য খবি ভারতীয় 
চিন্তাগগনে কোন নুতন নক্ষত্রের উদয় হইলেই, ভারত- 
বাসিগণ উহার মহত্ব বুঝিবার পূর্বেই উহার প্রতি আকৃষ্ট 
হন ও উহার বিষয়ে বিশেষ আলোচনা করেন? 

আমি তাহাকে বলিয়াছিলাম, “আপনি কবে ভারতে 
আসিতেছেন ? ভারতবাসীর পূর্ববপুরুষগণের চিন্তারাশি 
আপনি যথার্থ ভাবে লোকের সমক্ষে প্রকাশ করিয়াছেন, 
স্থৃতরাং তথাকার সকলেই আপনার শুভাগমনে আনন্দিত 
হইবে ।” বৃদ্ধ খবির মুখ উদ্দ্বল হইয়। উঠিল, তাহার 
নয়নে এক বিন্দু অশ্রু নির্গতপ্রায় হইল--মৃদুভাবে শির 

সঞ্চালিত হুইল--ধীরে ধীরে এই বাক্যগুলি বাহির 
হইল, “তাহা হইলে আমি আর ফিরিব ন! ; তোমাদের 
আমাকে সেখানে দাহ করিতে হইবে ।” আর অধিক 
প্রশ্ন মানব-হৃদয়ের পবিত্র রহস্তপুর্ণ রাজ্যে অনধিকার- 
প্রবেশের ন্যায় বোধ হইল। কে জানে, হয় ত কৰি 
যাহা বলিয়াছিলেন, এ তাই = 
“তিচ্চেতসা স্মরতি নূনমবোধপুর্ববম্‌। 
ভাবস্থিরানি জননান্তরসৌ হুদ্যানি ॥৮ 
‘তিনি নিশ্চয়ই অজ্ভাতভাবে হৃদয়ে দৃঢ়ভাবে নিবদ্ধ 
পুর্বব-জন্মের বন্ধুত্বের কথা ভাবিতেছেন ।: 
তাহার জীবন জগতের পক্ষে পরম মঙ্গল্বরূপ 
হইয়াছে । ঈশ্বর করুনঃ যেন বর্তমান শরীর ত্যাগ 
করিবার পূর্বের তাহার বহু বন্ধ বর্ষ যায়। ইতি 


৬৩, সেণ্ট জর্জ্জের রাস্তা, আপনার ইত্যাদি 
লণ্ডন, দক্ষিণ-পশ্চিম, বিবেকানন্দ। 
৬ই জুন, ১৮৯৬। 

দশবর্ষের অধিক অতীত হইল, কোন অনতিস্বচ্ছলা- 
বস্থাপন্ন পাদরির আটটি সম্ভানের অন্যতম জনৈক অল্প- 
বয়স্ক জাম্মন ছাত্র একদিন অধ্যাপক ল্যাসেনকে একটি 
নূতন ভাষা ও সাহিত্য বিবয়ে--ইউরোপীয় পঞ্ডিতবর্গের 
পক্ষে তখনকার কালেও সম্পূর্ণ নূতন ভাষ! ও সাহিত্য 
অর্থাৎ সংস্কৃত ভাষা সন্বন্ধে__বক্তৃতা দিতে শুনিল। এই 
বক্তৃতাগুলি শুনিতে অবশ্য পয়সা লাগিত না, কারণ, 
এমন কি, এখন পধ্যন্তও কোন ব্যক্তির পক্ষে কোন ইউ- 
রোপীয় বিশ্ববিদ্যালয়ে সংস্কৃত শিখাইয়। অর্থোপার্জন 
করা অসম্ভব-_অবশ্য যদি বিশ্ববিদ্যালয় তাহার পৃষ্ঠ- 

পোষকতা করেন তবে স্বতন্ত্র কথা । 
অধ্যাপক ল্যাসেন জাম্মনির সংস্কৃত বিদ্যা আলোচনা- 
কারিগণের অগ্রণীবর্গেরর_-দেই বীরহৃদয় জাশ্মন পণ্ডিত- 
দলের একরূপ শেষ প্রতিনিধি। এই পণ্ডিতকুল বাস্ত- 
বিকই বীরপুরুষ ছিলেন__কারণ, বিদ্যার প্রতি পবিত্র 
ও নিঃস্বার্থ প্রেম ব্যতীত তখন জাৰ্ম্মন ব্দ্বিদ্বর্গের ভারতীয় 
সাহিত্যের প্রতি আকর্ষণের অন্য কি কারণ বিদ্যমান 


* ব্ৰহ্মবাদিন্‌ সম্পাদককে লিখিত ( ১৮৯৬ ) 

ছিল? সেই বছুদর্শী অধ্যাপক শকুস্তলার একটি অধ্যায় 
ব্যাখ্যা করিতেছিলেন। আর সেদিন আমাদের এই যুবক 
ছাত্রটি যেরূপ আগ্রহ ও মনোযোগের সহিত ল্যাসনের 
ব্যাখ্যা শুনিতেছিল, এরূপ আগ্রহবান্‌ শ্রোতা আর কেহই 
তথায় উপস্থিত ছিল ন|। ব্যাখ্যাত বিষয়টি অবশ্য অতিশয় 
হৃদয়গ্রাহী 9 অদ্ভুত বোধ হুইতেছিল, কিন্তু সর্বাপেক্ষা 
অদ্ভুত সেই অপরিচিত ভাষা_উহার অপরিচিত শব্দ- 
গুলি__অনভ্যস্ত ইউরোপীয় মুখ হইতে উচ্চারিত হইলে 
উহার ব্যঞ্জনবর্ণগুলি যেরূপ কিস্তৃতকিমাকার মুর্তি ধারণ 
করে, তক্রপভাবে উচ্চারিত হইলেও-_তাহাকে অদ্ভ্ুত- 
ভাবে মন্ত্ৰমুগ্ধ করিয়াছিল। সে নিজ বাসস্থানে ফিরিল, 
কিন্তু সে রাত্রির নিদ্রায় সে যাহা শুনিয়াছিল, তাহা 
ভুলাইতে পারিল না। সে যেন এতদিনের অজ্ঞাত অচেন। 
দেশের চকিত দর্শন পাইল, এদেশ যেন তাহার দৃষ্ট অন্য 
সমুদয় দেশ অপেক্ষা বর্ণখেলায় অধিক সমুজ্জ্বল, উহার 
যেমন মোহিনীশক্তি, এই উদ্দাম যুবক-হৃদয় আর কখনও 
তজ্রপ অনুভব করে নাই। 

তাহার বন্ধুবর্গ স্বভাবতঃই সাগ্রহে আশা করিতে- 
ছিলেন যে, কবে এই যুবকের স্বাভাবিক প্রবল শক্তি- 
গুলি স্মুপরিস্ফুট হুইবে__-তীহার! সাগ্রহে সেই দিনের 
প্রতীক্ষায় ছিলেন, যে দিন সে কোন উচ্চ অধ্যাপক- 

পদে নিযুক্ত হইয়া সাধারণের শ্রদ্ধা ও সম্মানভাজন 
হুইবে, সর্ব্বোপরি উচ্চ বেতন ও পদমর্য্যাদার ভাগী 
হইবে। কিন্তু কোথা হইতে মাঝে এই সংস্কৃত আসিয়া 
জুটিল ! অধিকাংশ ইউরোপীয় পণ্ডিত তখন ইহার নামও 
শুনেন নাই--আর উহাতে পয়সা হইবে? আমি পূর্বেই 
বলিয়াছি, সংস্কৃত ভাষায় পণ্ডিত হইয়া অর্থোপাঞ্জন 
পাশ্চাত্য দেশে এখন অসম্ভব ব্যাপার। তথাপি আমা- 
দের আলোচ্য যুবকটির সংস্কৃত শিখিবার আগ্রহ অতি 
প্রবল হইল। দুঃখের বিষয়, আধুনিক ভারতীয় আমাদের 
পক্ষে বিদ্যার জন্য বিদ্যা শিক্ষার আগ্রহটা কিরূপ 
ব্যাপার, তাহা বুঝাই কঠিন হইয়া দাড়াইয়াছে। তথাপি 
আমরা এখনও নবদ্বীপ, বারাণসী এবং ভারতের অন্যান্য 
কোন কোন স্থানেও পণ্ডিতগণের ভিতর, বিশেষ 
সন্ন্যাসীদের ভিতর বয়স্ক ও যুবক উভয় শ্রেণীর লোকেরই 
সাক্ষাতকার লাভ করি, যাহার! বিষ্ভার জন্য বিদ্যা 
জ্ঞানের জন্য জ্ঞানলাভের এইরূপ তৃষ্ণায় উন্মত্ত । 
আধুনিক ইউরোপীয় ভাবাপন্ন হিন্দুর বিলাসোপকরণশুহ্যযঃ 
তাহাদের অপেক্ষা সহত্রগুণে অধ্যয়নের অল্প স্থযোগ 
বিশিষ্ট রাতের পর রাত তৈল প্রদীপের ক্ষীণ আলোকে 
হস্তলিপি পু*থির প্রতি নিবদ্ধদৃষ্টি, (যাহাতে অস্ত যে 
কোন জাতির ছাত্রের চক্ষুর দৃষ্টিশক্তি সম্পূর্ণরূপে নষ্ট 

হইতে পারিত ) কোন দুর্লভ হস্তলিপি পুঁথি বা বিখ্যাত 
অধ্যাপকের অনুসন্ধানে শত শত ক্রোশ ভিক্ষামাত্রোপ- 
জীবী হইয়| পদব্রজে:ভরমণকারী, বৎসরের পর বৎসর-_ 
যতদিন না কেশ শুভ্র হইতেছে ও বয়সের ভারে শরীর 
অক্ষম হুইয়া পড়িতেছে--নিজ পঠিতব্য বিষয়ে অদ্তুত- 
ভাবে দেহমনের সমুদয় শক্তি প্রয়োগপরায়ণ--এরূপ 
ছাত্র ঈশ্বরকপায় এদেশ হইতে এখনও একেবারে লুপ্ত 
হয় নাই। এখন ভারত যাহাকে নিজ মূল্যবান সম্পত্তি 
বলিয়া! গৌরব করিয়া থাকে, তাহা নিশ্চিতই অতীত 
কালে তাহার উপযুক্ত সন্তানগণের এতাদৃশ পরিশ্রমের 
ফলস্বরূপ আর ভারতীয় প্রাচীন যুগের পগ্ডিতগণের 
পাগ্ডিত্যের গভীরতা ও সারত্ব এবং উহার স্বার্থগন্ধহীনতা 
ও উদ্দেশ্যের__একান্তিকতার সহিত আধুনিক ভারতীয় 
বিশ্ববিদ্যালয়সমূহের শিক্ষায় যে ফললাভ হইতেছে 
তাহার তুলনা করিলেই আমার উপরোক্ত মস্তুব্যের 
সত্যতা প্রতীয়মান হইবে । যদি ভারতবাসিগণ তাহাদের 
এতিহাসিক অতীতযুগের মত অন্যান্ত জাতির মধ্যে 
নিজ পদগৌরব প্রতিষ্ঠিত করিয়া আবার উঠিতে চায়, 
তবে আমাদের দেশবাসিগণের জীবনে যথার্থ পাণ্ডিত্যের 
জন্য স্বার্থহীন অকপট উৎসাহ ও খাঁটি অকপট 
চিন্তাশক্তি আবার প্রবলভাবে জাগরিত হওয়া 
৭৬ 

আবশ্যক । এইরূপ জ্ঞানস্পৃহাই i তাহার মা 
পদবীতে--_জগতের সমুদয় জাতির মধ্যে সর্ববত্েষ্ঠ না; 
হউক, শ্রেষ্ঠগণের অন্যতম পদবীতে--উন্নীত করিয়াছে। 
এক্ষণে যাহা বলিতেছিলাম-_'এই জান্মন ছাত্রের 
হৃদয়ে সংস্কতশিক্ষার বাসনা প্রবল হইয়াছিল। অবশ্য 
এই সংস্কিতশিক্ষা করিতে দীর্ঘকাল ধরিয়! অধ্যবসায়- 
সহকারে পাহাড় চড়াইএর মত কঠোর পরিশ্রম করিতে 
হয়। আর এই পাশ্চাত্য বিদ্যার্থীর ইতিহাসও অন্যান্য 
সফলকাম বিষ্ভাধিগণের জগণ্প্রসিদ্ধ ইতিহাসের মত-_ 
তাহাদের ম্যায় এই যুবকও কঠোর -পরিশ্রম করিয়া 
অনেক ছুঃখকষ্ট ভোগ করিয়া অদম্য উৎসাহের সহিত 
নিজব্রতে দৃঢ়ভাবে লাগিয়া থাকিয়া পরিণামে বাস্তবিকই 
যথার্থ বীরজনোচিত সাফল্যের গৌরবমুকুটে ভূষিত 
হুইল। আর এখন-_শুধু ইউরোপ নহে, সমগ্র ভারতই 
এই কিল বিশ্ববিদ্যালয়ের দর্শনাধ্যাপক পল ডয়সেন 
নামক ব্যক্তিকে জানে । আমি আমেরিকা ও ইউরোপে 
অনেক সংস্কৃত শাস্ত্রের অধ্যাপক দেখিয়াছি-_তীহাদের ' 
মধ্যে অনেকে বৈদান্তিক ভাবের প্রতি অতিশয় সহানু- 
ভূতিসম্পন্ন। আমি তীহাদের মনীধায় ও নিঃস্বার্থ কার্যের 
: উৎসর্গীকৃত জীবন দেখিয়। মুগ্ধ। কিন্তু পল ভয়সেন 
€অথবা ইনি যেমন সংস্কতে নিজে দেবসেনা বলিয়া 

অভিহিত হইতে পছন্দ করেন) এবং বুদ্ধ ম্যাকৃস- 
মূলারকে আমার ভারতের ও ভারতীয় চিন্তাপ্রণালীর 
সর্ববাপেক্ষ। অকৃত্রিম বন্ধু বলিয়া! ধারণা হইয়াছে । কিল 
নগরে এই উৎসাহী বৈদান্তিকের নিকট আমার প্রথম 
যাত্রা, তাহার ভারতন্রমণের সঙ্গিনী মধুরপ্রকৃতি সহ- 
ধর্ণিনী ও তাহার হুদয়ানন্দদায়িনী বালিকা কন্যা, জান্মীনি 
ও হল্যাণ্ডের মধ্য দিয়া আমাদের একত্রে লগুনযাত্র। 
এবং লণ্ডনে ও উহার আশেপাশে আমাদের আনন্দজনক 
মিলনসমূহ- আমার জীবনের অন্যান্য মধুময় স্মৃতির 
সহিত উহাদের অন্যতম অংশরূপে চিরকাল হৃদয়ে 
গ্রথিত থাকিবে । 

ইউরোপের প্রথম যুগের সংস্কৃতজ্ঞগণের সংস্কৃতচ্চার 
ভিতর সমালোচনাশক্তি অপেক্ষা কল্পনাশক্তি অধিক 
ছিল। তাহারা জানিতেন অল্প, সেই অল্প জ্ঞান হইতে 
আশ! করিতেন অনেক, আর অনেক সময় তাহারা অল্প- 
স্বল্প যাহা জানিতেন, তাহা লইয়াই বাড়াবাড়ি করিবার 
চেষ্টা করিতেন। আবার, সেই কালেও শকুস্তলাকে 
ভারতীয় দর্শনশান্ত্রের চরম সিদ্ধান্ত বলিয়া মনে করা 
রূপ পাগলামীও একেবারে অজ্ঞাত ছিল না। ইহাদের 
পরেই স্বভাবতঃই একদল স্থুলদশ্শটী সমালোচক সম্প্র- 
দায়ের অভ্যুদয় হইল-__তাহাদ্দিগকে প্রকৃত পগ্ডিতপদ- 

বাচ্যই বল! যাইতে পারে না--প্রথমোক্ত দলের প্রতি- 
ক্রিয়া স্বরূপেই ইহাদের অভ্যুদয় । ইহারা সংস্কৃতের কিছু 
জানিতেন না বলিলেই হয়ত সংস্কৃত চর্চা! হইতে কোনরূপ 
ফললাভের আশী করিতেন না, বরং প্রাচ্যদেশীয় যাহা 
কিছু সমুদয় লইয়াই উপহাস করিতেন। প্রথমোক্ত 
দলেরঁযীহারা ভারতীয় সাহিত্যে কল্পনার চক্ষে কেবল 
নন্দনকাননই দর্শন করিতেন তাহাদের বৃথা কল্পনা- 
প্রিয়তার ইহারা কঠোর সমালোচনা! করিলেন বটে, 
কিন্তু ইহার! নিজেরা আবার এমন সকল সিদ্ধান্ত করিতে 
লাগিলেন যে, বেশী কিছু না বলিলেও উহাদিগকেও 
প্রথমোক্ত দলের সিদ্ধান্তের মতই বিশেষ অসমীচীন 
ও অতিশয় দুঃসাহসিক বলা যাইতে পারে। আর এ 
(বিষয়ে তাহাদের সাহস স্ভাবতঃই বাড়িয়া যাইবার 
কারণ এই যে, এই ভারতীয় ভাবের প্রতি সহানুভূতি- 
লেশশৃন্য ও না ভাবিয়া চিন্তিয়া হঠাৎ সিদ্ধান্তকারী 
পণ্ডিত ও সমালোচকগণ এমন শ্রোতৃবর্গের নিকট 
তাহাদের বক্তব্য বিষয়গুলি বলিতেছিলেন, ধাহাদের এ' 
বিষয়ে কোনরূপ মতামত দিবার অধিকার ছিল কেবল 
তাহাদের সংস্কৃত ভাষাসন্বন্ধে সম্পূর্ণ অজ্ঞত|। এইরূপ 
সমালোচক পণ্ডিতগণের নিকট হইতে নানারূপ বিরুদ্ধ 
সিদ্ধান্ত প্রসূত হইবে, তাহাতে বিস্ময়ের বিষয় আর 

কি আছে? হঠাৎ হিন্দু বেচারা একদিন প্রাতঃকালে 
জাগিয়া দেখিল, যাহা তাহার ছিল, তাহার কিছুই নাই 
এক অপরিচিত জাতি তাহার নিকট হইতে তাহার 
শিল্প কাঁড়িয়া লইয়াছে, আর একজন তাহার স্থাপত্য- 
বিষ্কা কাড়িয়া লইয়াছে, আর এক তৃতীয় জাতি তাহার 
প্রাচীন বিজ্ঞান সমুদয় কাড়িয়া লইয়াছে, এমন কি, 
তাহার ধর্ম্মও তাহার নিজের নহে, উহাও পহলবজাতীয় 
প্রস্তরখণ্ডের অঙ্গে ভারতে আসিয়াছে ! এইরূপ মৌলিক- 
গবেষণাপরম্পরারূপ উত্তেজনাপূর্ণ যুগের পর এখন 
অপেক্ষাকৃত ভাল সময় আসিয়াছে। এখন লোকে 
বুষিয়াছে, বাস্তবিক কিছু সংস্কৃত গ্রন্থের. সহিত কতকটা৷ 
সাক্ষাৎ পরিচয় ও আলোচনাজনিত পাকা জ্ঞানের 
মূলধন না লইয়া কেবল হৃঠকারিতা সহকারে আন্দাজি 
কতকগুলি যা তা সিদ্ধান্ত করিয়া বসা, প্রাচ্যতত্বগবেষণা 
ব্যাপারেও হান্ঠোদ্দীপক অসাফল্যই প্রসব করে আর 
ভারতে যে সকল কিম্বদন্তি বহুকাল হইতে প্রচলিত 
আছে, সেগুলিকেও সদস্ভ অবজ্ঞাসহকারে উড়াইয়া 
দিলে চলিবে না। কারণ, উহাদের মধ্যে এমন অনেক 
জিনিষ আছে, যাহা লোকে স্বপ্নেও ভাবিতে পারে না। 
সুখের বিষয়, ইউরোপে আজকাল একদল নূতন 
ধরণের সংস্কৃত পণ্ডিতের অভ্যুদয় হইতেছে-_শ্রদ্ধাবান 

সহানুভূতিসম্পন্ন ও যথার্থ পণ্ডিত। ইহারা শ্রদ্ধাবান্‌, 
কারণ, ইহারা অপেক্ষাকৃত উচ্চদরের লোক আর সহানু- 
ভূতিসম্পন্ন, কারণ, ইহারা বিদ্বান। আর আমাদের 
ম্যাক্সমূলারই প্রাচীনদল রূপ শৃঙ্খলের সহিত নুতন 
দলের সংযোগগ্রন্থিন্বরূগ । হিন্দু আমর! পাশ্চাত্যদেশীয় 
অন্যান্য সংস্কৃতজ্ঞ পণ্ডিতদের অপেক্ষা অবশ্য ইহারই নিকট 
অধিক খণী, আর তিনি যৌবনাবস্থায় তদবস্থোচিত উৎ- 
সাহের সহিত যে স্বুহ€ কাধ্য আরম্ত করিয়া বুদ্ধাবস্থায় 
সাফল্যে পরিণত করিয়াছিলেন, তাহার কথা ভাবিতে 
গেলে আমার বিস্ময়ের অবধি থাকে না। ইহার সম্বন্ধে 
একবার ভাবিয়া দেখ_ হিন্দুদের চক্ষেও অস্পষ্ট লেখা 
প্রাচীন হস্তলিপি পুথি লইয়া দিনরাত খাটিতেছেন__ 
উহা! আবার এমন ভাষায় রচিত, যাহা ভারতবাসীর পক্ষে 
আয়ত্ত করিতেও সারাজীবন লাগিয়া যায় £ এমন কোন 
অভাবগ্রস্ত পণ্ডিতের সাহায্যও পান নাই, ধীহাকে 
মাসে মাসে কিছু দিলে তাহার মাথাটা! কিনিয়া লইতে 
পারা যায় ; আর “অতি নূতন গব্ষেণাপুর্ণণ কোন পুস্তকের 
ভূমিকায় ধাহার ন]মটির উল্লেখ মাত্র করিলে বইখানির 
কদর বাড়িয়া যায়। এই ব্যক্তির কথা ভাবিয়া দেখ 
সময়ে সময়ে সাঁয়ন ভাস্তের অন্তর্গত কোন শব্দ বা বাক্যের 
যথার্থ. পাঠোদ্ধারে ও অর্থ আবিষ্ষারে দিনের পর দিন 
৮১ | 

ও কখনও কখনও মাসের পর মাস কাটাইয়া দিতেছেন 
{ তিনি আমাকে স্বয়ং এই কথা বলিয়াছেন ), এবং 
এই দীর্ঘকালব্যাগী অধ্যবসায়ের ফলে পরিশেষে বৈদিক 
সাহিত্যরপ জঙ্গলের মধ্য দিয়া অপরের পক্ষে চলি- 
বার জন্য সহজ রাস্ত। প্রস্তুত করিয়া দিতে কৃতকাৰ্য্য 
হইয়াছেন ; এই ব্যক্তি ও তাহার কাধ্য সন্বন্ধে ভাবিয়া 
দেখ, তার পর বল, তিনি আমাদের জন্য বাস্তবিকই 
কি করিয়াছেন্ছ। অবশ্য তিনি তাহার বন্ধ রচনার মধ্যে 
যাহা কিছু বলিয়াছেনঃ আমরা সেই সকলের সহিত 
সকলে একমত না হুইতে পারি, এইরূপ সম্পূর্ণ একমত 
হওয়া অবশ্যই অসম্ভব। কিন্তু এক্যমত হউক বা নাই 
হউক, এ সত্যটিকে কখন অপলাপ করা যাইতে পারে 
না যে, আমাদের পূর্ব পুরুষগণের সাহিত্য রক্ষা, উহার 
বিস্তার এবং উহার প্রতি শ্রদ্ধা উৎপাদনের জন্য আমাদের 
মধ্যে যে কেহ যতদূর করিবার আশা করিতে পারি, এই 
এক ব্যক্তি তাহার সহত্রগুণ অধিক করিয়াছেন, আর 
তিনি এই কাৰ্য্য অতিশয় শ্রদ্ধা ও টি অন্তরের 
সহিত করিয়াছেন | . 

যদি ম্যাক্সমূলারকে এই নুতন আন্দোলনের 
প্রাচীন অগ্রদূত বলা যায়, তবে ডয়সেন নিশ্চিতই উহার 
একজন নবীন নেতৃপদবাচ্য, তদ্বিবয়ে সন্দেহ নাই। 

আমাদের প্রাচীন শান্ত্রখানিতে যে সকল ভাব ও 
আধ্যাত্মিকতার অমূল্য রত্বসমূহ নিহিত আছে, ভাষা- 
তত্বের আলোচনার আগ্রহ অনেক দিন ধরিয়া তাহা- 
দিগকে আমাদের দৃষ্টির অন্তরালে রাখিয়াছিল। 
ম্যাক্সমূলার তাহাদের কয়েকটিকে সম্মুখে আনিয়া 
সাধারণের দৃষ্টিগোচর করিলেন এবং শ্রেষ্ঠতম ভাষা- 
তত্ববিৎ বলিয়া তাহার কথার যে প্রামাণ্য, তদ্বলে তিনি 
উহাতে সাধারণের মনোযোগ বলপূর্ববকষ্জ আকর্ষণ করি- 
লেন। ভয়সেনের ভাষা-তত্ব আলোচনার দিকে আগ্রহু- 
রূপ কোন ঝোঁক ছিল না। বরং তিনি দার্শনিক 
শিক্ষায় সুশিক্ষিত ছিলেন--তীহার প্রাচীন গ্রীস ও 
বর্তমান জান্মীন তত্বালোচনাপ্রণালী ও সিদ্ধান্তসমূহ 
বিশেষ জানা ছিল--তিনি ম্যাকৃসমূলারের ধুয়া ধরিয়া 
অতি সাহসের সহিত উপনিষদের গভীর দার্শনিক 
তত্বসাগরে ডুব দিলেন, দেখিলেন, উহাতে কোন 
গলদ নাই বরং উহা আমাদের বুদ্ধিবৃত্তি ও হৃদয়ের 
দাবি সম্পূর্ণ চরিতার্থ করে--তখন তিনি আবার তদ্রপ 
সাহসের সহিত তদ্বিষয় সমগ্র জগতের সমক্ষে ঘোষণা 
করিলেন। পাশ্চাত্য পণ্ডিতবর্গের মধ্যে একমাত্র 
ডয়সেনই বেদীন্তসম্বন্ধে তাঁহার মত খুব স্বাধীনভাবে ব্যক্ত 
করিয়াছেন। অধিকাংশ পণ্ডিত যেমন অপরে কি বলিবে 

এই ভয়ে জড়সড়, ডয়সেন তজ্রপ কখনও অপরের 
মতামতের অপেক্ষা রাখেন নাই। বাস্তবিক এই জগতে 
এমন সাহসী লোকের আবশ্যক হইয়াছে, ধাহারা সাহ- 
সের সহিত প্রকৃত সত্যসন্বন্ধে তাহাদের মতামত প্রকাশ 
করিতে পারেন ! ইউরোপসম্বন্ধে একথ। আবার বিশেষ- 
ভাবে সত্য-_-তথাকার পগ্ডিতবর্গ এমন সকল বিভিন্ন 
ধর্মমত ও আচার ব্যবহারের কোনরূপে সমর্থন ও 
তাহাদের দোঞ্চজভাগ চাপা দিবার চেষ্টা করিতেছেন, 
যেগুলিতে সম্ভবতঃ তাহাদের অনেকে যথার্থভাবে বিশ্বাসী 
নহেন। সুতরাং ম্যাক্সমূলার ও ডয়সেনের এইরূপ 
সাহসের সহিত খোলাখুলিভাবে সত্যের সমর্থনের জন্য 
বাস্তবিক তাহার! বিশেষরূপ প্রশংসার ভাগী। প্রার্থন। 
করি, তাহারা আমাদের শাম্ত্রসমুহের গুণভাগ প্রদর্শনে 
যেরূপ সাহসের পরিচয় দিয়াছেন, তদ্রপ সাহসের 
সহিত উহার দোষভাগ-_পরবর্তিকালে ভারতীয় চিন্তা 
প্রণালীতে যে সকল গলদ প্রবেশ করিয়াছে, বিশেষতঃ 
আমাদের সামাজিক প্রয়োজনে উহাদের প্রয়োগ সম্বন্ধে 
যে সকল ক্রটী হইয়াছে-_তাহাও সাহসের সহিত 
প্রদর্শন করুন। বর্তমানকালে আমাদের এইরূপ খাঁটী 
বন্ধুর সাহায্য বিশেষ প্রয়োজন হইয়া পড়িয়াছে,_ 
ষাহারা ভারতে যে রোগ দিন দিন বিশেষ প্রবল হুইয়। 

উঠিতেছে, অর্থাৎ একদিকে দাসবৎ প্রাচীন প্রথার . 


অতি চাটুবাদী দল-াহারা প্রত্যেক গ্রাম্য কুসংক্কারকে 
আমাদের শান্সের সার সত্য বলিয়া ধরিয়া থাকিতে 
চান, আবার অপরদিকে পৈশাচিক নিন্দাকারিগণ-_ 
যাহারা আমাদের মধ্যে ও আমাদের ইতিহাসের মধ্যে 
ভাল কিছু দেখিতে পান না এবং পারেন ত এই ধন্ম ও 
দর্শনের লীলাভূমি আমাদের প্রাচীন জন্মভূমি সমুদয় 
আধ্যাত্মিক ও সামাজিক প্রতিষ্ঠানগাঁলকে এখনই 
ভাঙ্গিয়া চূরিয়া ধূলিসাৎ করিতে চাহেন, এই উভয়দলের 
চূড়ান্ত একদেশী ভাবের গতিরোধ করিতে পারেন। 

স্বামী বিবেকানন্দ-প্রতিন্তিত “রামকৃষ্ণ-মঠ'-পরিচালিত মাসিক পত্র । অগ্রিম 
বাধিক মূল্য সডাক ২।* টাক! । উদ্বোধন-কাধ্যালয়ে শ্বামী বিবেকানন্দের 
ইংরাজী ও বাঙ্গলা সকল গ্রন্থই পাওয়া যায় । ‘উদ্বোধন’ গ্রাহকের পক্ষে বিশেষ 

ক্বিধা। নিয়ে জষ্টব্য ১-- 
সাধারপের উদ্বোধন-গ্রাহকের 


পুস্তক পক্ষে পক্ষে 
8 রাজযষোগ ( ৭ম সংস্করণ ) ১০ ১%০ 
জ্ঞানযোগ (*ম এ) ১৪ ১1৮৩ 
" ভক্তিযোগ € ১ম এ) ue 8% 
» কন্মষোগ (১১শ এ) ue 1৮. 
গ পত্রাবলী (পাঁচ খণ্ড ) প্রতি খণ্ড ৪4০ le 
* ভক্তি-রহস্ত (ম এ) ue 1৮৯ 
* চিকাগো বক্তৃতা (৬ষ্ঠ এ ) ide Ve 
* ভাববার কথা (৬ষ্ঠ এ) ॥* 4, 
* প্রাচ্য ও পাশ্চাত্য (দম এ) he / 
" পরিব্রাজক («ম এ) ue 1” 
* ভারতে বিবেকানন্দ ( ষ্ঠ এ ) ১৮০ ১৪৯৯ 
" বর্তমান ভারত (৭ম এ) ide /e 
* সদীয় আচাধ্যদেব (৪র্থ এ) ide Ve 
” বিবেক-বাণী ( ৭ম সংক্ষরণ ) রে ly 
"” গওহারী বাব! ( ৪র্থ এ) /৯ ৮১০ 
* হিন্দুধর্মের নব জাগরণ (২য় 3) PL 1/* 
* মহাপুরুষ প্রসঙ্গ (ওয় এ ) 1/* 1° 
" দেববাণী ( চতুর্থ সং) ১২. 0৭৯ 
* বীরবাণী (৮ম সং) VE 1/* 
* ধর্্মবিজ্ঞান ( ৩য় সং) une lo 
* কথোপকথন (ত্য সং) 1%* je 


উতরীক্রীরামক্ষুস্৯ উপছেশ--€ পকেট এডিশন ) (১২শ সং) শ্বামী 
ব্রন্মানন্দ-সঙ্কলিত । মুল্য 1/* আন। 
ভারতে শক্ক্তিপুক্তা--স্বামী সারদানন্দ-প্রণীত (ৎম সংঙ্করণ ) 
সুন্দর বীধাই মূলা ॥*-_উদ্বোধন-গ্রাহক-পক্ষে 18/* আন1। 
উদ্বোধন কাধ্যালয়ের অন্যান্য গ্রন্থ এবং জীরামকৃঞ্কদেবের ও স্বামী বিবেকানন্দের 
নানা রকমের ছবির তালিকার জন্ঠ ‘উদ্বোধন’ 'কাধ্যালয়ে পত্র লিখুন । 

হস্বাচ্বী াল্রদ্কাম্ম্ক্ক এই বক্তৃতাগুলি ১৩০৯ সাল হইতে . 
(আরম্ভ করিয়! ) কলিকাতা বিবেকানন্দ সমিতি, রামকৃষ্ণ মিশন 
সভ। প্রভৃতি বিভিন্ন স্থানে প্রদান করেন, তাহ! প্রবন্ধাকারে 
উদ্বোধনে নিবদ্ধ ছিল, অধুনা গ্রস্থাকারে প্রকাশিত হইল । গীতা- 
ভাঁব-ঘন-সুর্ভ-বিগ্রহ শ্রীরামকৃষ্ণদেবের অপূর্বব দেব-জীবনের মধ্য দিয়া 
গীতাতত্ব ব্যাধ্যা করিয়া বক্তা সকল মানবকে বীর্য ও বলসম্পন্ন 
করিবার প্রয়াস পাইয়াছিলেন । আশা করি জনসাধারণ এই 
গ্রন্থ পাঠ করিয়! আনন্দ ও চিত্ত প্রসাদ লাভ করিবেন । উত্তম বাধাই, 
এটিক কাগজে ছাপা, মুল্য ১ আনা । উদ্বোধন-গ্রাহক-পক্ষে 
১1৮০ আন।। | 


ন্িন্িশলি ও্প্রহনহু 


সারদানন্দ স্বামিজীর বক্তৃতা-সংগ্রহের দ্বিতীয় পুস্তক । 
এখানিও সুধী-সমাজ্জে যথেষ্ট সমাদর লাভ করিবে--ইহাই আমাদের 
বিশ্বাস । মুল্য ॥* আনা মাত্র । উদ্বোধন গ্রাহকপক্ষে ॥/০ আনা । 


শ্রীশ্রীমায়ের কথা 


(সংশোধিত দ্বিতীয় সংস্করণ ) 

শীতীমায়ের সন্ন্যাসী ও গৃহস্থ সম্তানগণ তাহার নিকট আসিয়া 
যে সব কথা বার্ত। শুনিতেন তাহ! অনেকেই নিজ নিজ “ডাইবীতে, 
লিখিয়! রাখিয়াছেন । তাহাদের, কয়েকজনের বিবরণী ‘এীএ্রমায়ের 
কথা” শীর্ষক নিবন্ধে ‘উদ্বোধনে’ ধাঁরাবাহিকরূপে প্রকাশিত হুই- 
য়াছিল। সাধারণের কল্যাণকর বিবেচনায় উহাই পুনমুদ্রিত হইয়া 
পুস্তকাকারে বাহির হইয়াছে। ছয়খানি ছবি-সম্বলিত-বীধাই ও 
ছাপ! সুন্দর, ৩৩৬ পৃষ্ঠায় সম্পূর্ণ । মূল্য ২২ টাকা মাত্র। 


প্রাপ্তিস্থান--উদ্বোধন কাৰ্য্যালয়, বাগবজাব, কলিকাত।। 


